Aiaraldeko enpleguaren defentsan ehunka lagun atera dira Laudioko kaleetara - Laudio - Aiaraldea.eus\nAiaraldeko enpleguaren defentsan ehunka lagun atera dira Laudioko kaleetara\nAimar Gutierrez 2021-03-22 12:40\nMobilizazioa egin dute gaur goizean Laudion, eskualdeko enpresa batzordeek deituta. Ehunka herritar elkartu dira Aiaraldeko enpleguaren defentsan eta Tubacexeko langileei elkartasuna adierazteko.\nEskualdeko zein eskualdetik kanpoko enpresa batzordeak elkartu dira gaur Tubacexeko langileekin elkartasunean eta Aiaraldeko enpleguaren defentsan egindako mobilizazioan. Herriko plazatik abiatu eta Tubacexera jo zuten ehunka lagunek. Bertan harrera beroa egin diete 40 egun greban bete dituzten beharginek. Ondoren, plazara itzuli dira berriz, herri osoa zeharkatu ostean.\nKlase batasunaren aldeko mezuak zabaldu dituzte antolatzaileek ekitaldiaren amaieran, eta Eusko Jaurlaritzak azken asteetan izandako jarrera kritikatu dute, besteak beste.\nHurrengoak dira manifestazioko idazkia babestu duten enpresa batzordeak:\nAutoglas OPCO Laudio\nAmurrioko Udaleko batzordea\nMontajes mecánicos Jauregui\nVidrala - Aiala vidrio\nJunta de personal Ayuntamiento Llodio\nITP - PCB\nErtzaintzak langileen aurka egin du arratsaldean\nArratsaldean, Amurrioko piketean, Ertzaintza langileen aurka oldartu da eta behargin bat lurrera bota du. Sortu Aiaraldeak gertatutakoa grabatu eta sare sozialen bidez salatu du. Bideoan bultzaka agertzen den polizia agente berak Aiaraldea Hedabideko kamara kolpatu izan du aurretik, eta kazetariak eta piketeak grabatzen zeuden herritarrak behin baino gehiagotan mehatxatu ditu.\n16 enpresa batzordeen oharra


Ola - Gipuzkoako sagardo naturala\n- Sagardotegia urtarriletik maiatza bukaerara. Txotx denboraldian afariak egunero eta bazkariak larunbat eta igandetan.\n- Jatetxe-erretegia ekainetik abendura.\n- Gabonetan itxita.\nEusko Label sagardoa, %100 bertako sagarrarekin egina.sagardotegi menuaz aparte, eguneko menua.\nParrillan haragi eta arraina.\nEtxeko sagardoa, %100 bertatko sagarrarekin egina.


Liburutegiaren eguna: ate irekiak — Kultura — Eibarko Udala\nLiburutegiaren eguna: ate irekiak\n1997. urtetik Liburutegiaren Eguna ospatzen da urriaren 24an, Asociación Española del Libro Infantil y Juvenil-en ekimenez eta Kultura Ministerioak lagunduta. Egun honetan Sarajevoko Liburutegiaren suntsiketa gogoratzen da, 1992an erre zutena Balkanetako gerran.\nLiburutegiaren egunaren helburua da herritarrei erakustea liburutegiek duten garrantzia adin guztietako irakurleen topaleku gisa, zeintzuek kulturan murgiltzeko eta beren formazioa eta giza elkarbizitza hobetzeko liburutegira jotzen duten.\nHori dela eta, oraindik ezagutzen ez gaituztenentzako ateak zabalduko ditugu (beti zabalik badaude ere) eta interesatuta dagoenari kontatuko diogu zer topatu ahal duen bere herriko liburutegian, zeintzuk diren gure zerbitzuak eta zein den liburutegiko bazkidea izateko abantaila. Honetaz aparte, gordailua ikusteko aukera emango da bisita honetan, non ondare bibliografikoa gordetzen dugun.\nUrriaren 24an, bisiten ordutegia: 10:00 - 12:00 - 17:00 - 19:00\nIzena emateko, bide hauek erabili ahal dituzu:\nDeskargatu inprimakia hemen, bete eta bueltatu email honetara: liburutegia@eibar.eus\nDeitu Liburutegira eta zure datuak hartuko ditugu: 943 70 84 37\nLiburutegira etorri eta mostradorean galdetu


'Gosariak' ikusteko azken aukeretako bat zapatuan - Arrasate - Goiena.eus\n'Gosariak' ikusteko azken aukeretako bat zapatuan\nLarraitz Zeberio Lekuona 2015-04-24 21:00\nGaztetxearen urteurreneko ekitaldien barruan egingo du kontzertua Gosek\nIxtear da Gosariak lan berezia eta entzutetsua aurkezteko etapa. Lehenago, baina, etxean joko du Gose taldeak. Bihar, zapatua, izango da hori, AGAKOren 24. urteurreneko ekitaldien barruan. Sarrerak salgai daude Ttukun dendan eta Jai Zale tabernan, bost eurotan.\nLaburra bezain oparoa izan da Gosariak lanaren aurkezpen bira. Urrian, Bilboko Guggenheim museoan aurkeztu zuten Joseba Sarrionandiaren, Gose hirukotearen eta Iñigo Arregi eta Juan Luis Goikolea artista plastikoen arteko elkarlanaren emaitza den proposamena. Durangoko Azokan oihartzun handia izan zuen eta ordutik hona makina bat kontzertu eman du Gose taldeak Euskal Herri osoan.\nHasieratik jakinarazi zuten kontzertu sorta zabala egiteko asmoa zutela, baina Gosariak lanaren zuzeneko emanaldiek epemuga izango zutela. Hala, Arrasateko taldeak maiatzaren 30ean amaituko du etapa berezi hori, Tolosako Bonberenean. Aurretik, azken geldialdia egingo dute etxean: Arrasateko gaztetxean joko dute bihar, 22:00etan.\n"Bueltan gara etxean", adierazi du Gose taldeko Ines Osinagak. "Leku askotan jo dugu, eta pozik itzuliko gara etxera", gaineratu du. Gosariak lanarekin egindako emanaldiekin gustura agertu da: "Bidean asko disfrutatu dugu, eta oso garrantzitsua da hori", nabarmendu du. Gertu da Gose zapatuko emanaldirako.


Kulturate Akustikoak: IX. edizioa itxiko duen asteburua - Arrasate - Goiena.eus\nKulturate Akustikoak: IX. edizioa itxiko duen asteburua\nJokin Guridi 2017-09-15 10:28\nGhost Number & His Tipsy Gypsies musika taldea.\nBantastic Fand eta Ghost Number & His Tipsy Gypsies musika taldeek jardungo dute Kulturaten.\nAurreko asteburuko kontzertua sorta atzean utzita, egitarauko azken asteburuari begira jarria da Kulturate Akustikoak. Bada, bide horretan, bi kontzertu eskainiko dituzte gaur –ostirala– eta domekan: Bantastic Fand eta Ghost Number & His Tipsy Gypsies taldeek jardungo dute Kulturateko agertokian.\nKulturate Akustikoakek IX. edizioa du aurtengoa; eta, antolatzaileen esanetan, bere horretan dirau helburuak: "Inguruan gehiegi entzuten ez diren estiloen bueltan mugitzen diren taldeak ekartzea". Bide horretan, argitu dute ez dagoela estilo bakar bat, "AEBetako soinuak nagusitzen diren arren". Aurtengo edizioko egitaraua osatu duten taldeek lehen aldiz jardun –edo jardungo– dute Arrasateko agertokian.\nAEBetako 'rock' doinuak\nBantastic Fand musika talde espainiarrak irekiko du asteburuko egitaraua, gaur, 20:00etan. Modu horretan, AEBetako rock doinuak –folkaren baitako ukituekin– eramango dituzte Kulturateko agertokira, euren esanetan, "bertsiogintzan erori gabe". Gaur-gaurkoz, bi disko dituzte argitaratuta: Strong enough to refuse –2014an– eta Welcome to Desert Town –2016an–.\nBantastic Fand taldeak esperientzia handiko musikariak ditu protagonisten artean: Nacho Para almeriarra eta Paco del Cerro cartagenarrak. Biek ala biek, urteak daroatzate musika munduan murgildurik. Besteak beste, esan beharrekoa da The Rivertones taldeko kide izan zirela 90eko hamarkadan.\nLehen kontzertua ibarrean\nBestetik, Donostialdeako zortzikoteak jardungo du domekan, 20:00etan: Ghost Number & His Tipsy Gypsies. Zehatz esanda, Debagoienean eskaintzen duten lehen emanaldia izango da Kulturatekoa. Modu horretan, martxoan argitaraturiko diskoa –From down to dust– aurkeztuko dute. Dena den, taldeko tronpeta jole Jon Ander Burgosek argitu duenez, diskoan entzungai ez dauden hainbat abesti ere eskainiko dituzte. "Orain artean, harrera ona izaten ari da From dawn to dust lana. Pozik gaude", argitu du.\n2014. urtean jaio zen Ghost Number & His Tipsy Gypsies taldea, Burgosen esanetan, "musika herrikoia" lantzeko asmoz: "Taldea sortu genuenean, oraindik guztiz zehaztu gabe zegoen musika estiloa. Bada, ezer erabaki aurretik, musika herrikoiaren bueltan jorratzen ziren estiloak ezagutu gura genituen".\nGaur-gaurkoz, antzinako swinga –bestelako estiloetako ukituekin– eskaintzen dute Donostialdeako musikariek. "Esan daiteke askotariko herrietako eta estiloetako zertzeladak aurki daitezkeela gure abestietan", azaldu du Burgosek. "Musika dantzagarria da, nolabait", gaineratu du.


Martxan da "Plazara!"\nMartxan da “Plazara!”, Bizkaiko bertsolari gazteei zuzendutako zirkuitua\nMartxan da “Plazara!” –\nUrtarrilaren 29an hasiko da ‘Plazara!’\nAurten ere ‘Plazara!’ Bizkaiko bertsolari gazteei zuzendutako bertso zirkuitua jarriko du martxan Bizkaiko Bertsozale Ekarteak. Antolatzaileek adierazi dutenez proiektuak bi helburu nagusi ditu; batetik, gazteen plazaratzean eragitea, eta bestetik, gazteen saretzea eta talde izaera indartzea.\n1996-2003 urte artean jaiotako 27 gaztek eman dute izena eta 6 saiotan banatu dira bertsolariak. Berezitasun esanguratsu bat ere badu ekimen honek: parte hartzaileak, kantuan aritzeaz gain, antolatzaile ere badira.\nAurtengo zirkuitua Bizkaiko sei eskualdetik pasatuko da eta bertso saio bat egingo da hileko. Hilabete bakoitzean eskualde baten ardura izango da saioa lotzea..\nLehenengo saioa Gernika-Lumon izango da urtarrilaren 29an, 18:30ean, Arrano tabernan. Busturialdeko parte hartzaileena izango da saio hau antolatzeko ardura. Saioan Unai Mendiburuk, Janire Arrizabalagak, Maddi Askaiturrietak eta Beñat Bilbaok abestuko dute.\nMartxan da “Plazara!”\nTags: 2022 bertso zirkuitua bertsolari gazteak bizkaiko bertsolari gazteak gernika Martxan da "Plazara!" Plazara!


Gabonetan ere, bertakoa eta garaikoa - Sustatu.com\nKutxa Ekoguneak kontsumo jasangarriaren aldeko apustua eginez eta Eguberriak kontsumo masiboko garaia izanik, tokiko eta kalitatezko produktuen kontsumoa sustatzeko kanpaina martxan jarri du Basque Culinary Centerren laguntzaz.\nTokiko produktu ekologikoen aldeko kanpaina ibiltaria abenduaren 19an abiatu zen Donostiatik doako showcooking edo sukaldaritza ikastaroak eskainiz. Ikastaro hauetan parte hartzen dutenek Gabonetako menuak prestatzeko errezeta berriak ikasteko aukera izango dute, betiere bertako eta garaiko produktuak erabiliz.\nModu honetan, partehartzaileek hainbat produktu dastagarri izateaz gain, garaiko produktuen eskaintza zabala ezagutuko dute eta hauek sukaldean izan dezaketen erabilpen anitz eta praktikoak izango dituzte ikusgai.\nGabonetan ere, bertakoa eta garaikoa lelopean, guztira, Gipuzkoako 7 udalerri bisitatuko ditu unitate mugikorrak, abenduaren 19tik 29 bitartean. Ikastaroak goiz (11:00-14:00) eta arratsaldez (17:00-20:00) izango dira, eta hurrengo egunetakoak dira:\nAbenduak 21 Tolosa\nAbenduak 22 Beasain\nAbenduak 27 Azkoitia\nAbenduak 28 Oñati\nAbenduak 29 Oiartzun\nIkastaro batean parte hartu nahi dutenek plaza erreserbatu beharko dute honako telefonoan: 902 10 91 56\ngastronomia gaia duten albiste gehiago\nSagar edo sagardoarekin egindako errezeten lehiaketa (Erantzun bat)\nJanariaren lotura semenaren zaporearekin (Erantzun bat)\nMunduko hanburgesarik handiena egin zuten larunbatean Bilbon (5 erantzun)


Cayolar (mendiko artzain-borda, xibereraz) "bizitzearen" gaiari buruzko ikerketa eta egoitza ibiltaria da. Pirinioetako katearen bi aldeetan, beraz, mugaz gaindiko izaera batetik, 20 laguneko talde bat biltzen du esperientzia kolektibo batean; guztiek elkarrekin hainbat alorri heltzeko asmoarekin hala nola praktika berriri, esperimenturi eta hausnarketa sakon ugariri (honako alderdien arteko loturak, besteak beste, kultura eta lurraldea, kultura eta politika, kultura eta nekazaritza, kultura eta landatartasuna).\nEgonaldia bi astez garatu genuen, 2 saiotan banatuta. Lehenengo "geldialdia" Aspe haraneko Urdos udalerrira heldu ginen, "Le Larry" izeneko mendi-bordaren inguruan, 1.700 metroko altueran. Espazio-denbora horrek aukera eman digu naturguneak atzeman, artzain-jardueretara hurbildu eta ezagutzak partekatzeko, baina baita galderak egin, perspektiba berriak aurkitu, arazoei irtenbide berriak eman eta istorio berriak eraikitzeko ere. Udako bazkaleku hartara iristeko, ia hiru orduko ibilaldia burutu behar izan genuen, puskak asto baten gainean jarrita. Bigarren etapak gure praktikak eta ikerketak berriz aztertzeko beta eman zigun, historia komun bat sortu eta gure memoriatik abiatuta, diziplina anitzeko instalazioak ekoizte aldera. Uharte Zentroan garatutako egonaldian zehar, igarotako denborari esker, tokiko kultur eragileekin batera hausnarketa areagotuak azaleratu ziren. Nola diseina eta aktiba dezake proiektu batek landatartasunari buruzko beste ikuspegi bat?\nCayolar proiektua TRAM-Ek bultzatutako ekimena da. Natacha Sansoz artistak sortu zuen elkartea 2018an, Oloroe-Donamarian. Elkarteak landa-eremuko bizipenak eta ikerketa bultzatzeaz gain, artistei sormen-testuinguru ezohikoak eskaintzen dizkie, zenbait leku berezi esploratzearekin lotuta. Izan ere, zuhaitz bat, mendi-borda bat edota txapel fabrika bat artisten eta publikoaren arteko topaketarako gune aproposak izan daitezke, elkarrekin zerbait sortzeko.\nNatacha Sansoz (Carcasona, 1981) Pirinio Atlantikoetan bizi eta lan egiten du.\nNatacha Sansoz artista erlazionala da. Bere praktika artistikoa artea, artisautza eta performancea gurutzatzen dituzten esparru artistikoetara bideratu du hainbat urtez. Pertsonen partaidetzak berebiziko garrantzia du bere sorkuntza-prozesuan.\n2018 eta 2019 bitartean, sormen-egoitza ibiltari batekin esperimentatu eta "A Freaky Wedding in the Empty Shack" izeneko proiektua sortu zuen. Nolabaiteko epopeia honek ezkontza arrotz baten istorioa kontatzen du. Pertsonaien kontakizunak iragandako herrialde ezberdinetako topaketak eta kulturak islatzen ditu; Europako errelato komun bat idaztera engaiatuta garen heinean, kontinentearen nondik norakoak marrazteko saiakera moduko bat.\n2018 eta 2020 bitartean, etnologo gisa, Europako ehun-zuntzei lotutako ondare inmaterial bizia ikertzen hasi zen, eta xede horrekin TRAM-E elkartea sortu. 2019ko uztailean Georgian, sormen-egoitza baten esparruan, 12 metroko feltrozko artilezko pieza bat eskuz lantzeari ekin zion, artisau georgiar, azerbaiyar eta turkiarren laguntzarekin.


Ezarpen guztiak inportatzea/esportatzea\nEsportatu egin ditzakezu makinako ezarpen-datu guztiak eta gorde egin ditzakezu horiek ordenagailu batean. Ondoren, horiek inporta ditzakezu makina berriaren ezarpenak konfiguratzean; esaterako, ordezko bat erosten duzunean. Funtzio anitzeko bi Canon inprimagailu*edo gehiagotan ezarpen berak konfiguratu nahi badituzu, makina batetik ezarpen guztiak esporta ditzakezu eta horiek inporta ditzakezu beste makina guztietara, makina bakoitza bereizita konfiguratu beharrik gabe. Eragiketa horiek burutzeko, saioa hasi Urruneko EIan administrailearen pribilegioekin.\n* Soilik ezarpen guztien inportatzea/esportatzea eusten duten modeloak\nEzarpen guztiak esportatzea.\nEzarpen guztiak inportatzea.\nSakatu [Data Management] [Export].\nHautatu [Select All]-ri dagokion kontrol-laukia.\nElementu zehatzak ere esporta daitezke. Urruneko EIaren sortakako esportatze funtzioaren zein elementurekin zein ezarpen/erregistratze elementuk egiten duten bat jakiteko, ikusi Ezarpen/Gordetze taula.\nSartu pasahitza [Encryption Password]-(e)n eta sakatu [Start Exporting] [OK].\n[Encryption Password]-(e)ko pasahitza eskatuko da esportatutako ezarpen-datuak inportatzen direnean. Erabili alfazenbakizko karaktereak.\nBerresteko, sartu berriz pasahitz bera [Confirm]-(e)n.\nPantaila aldaketak denbora-tarte bat har dezake. Ez sakatu [Start Exporting] behin baino gehiagotan.\nSakatu [Check Status].\n[Cannot be used when exporting.]-(e)ko mezua bistaratzen bada, ez erabili Urruneko EI eragiketak burutzeko.\nSakatu [Start Downloading].\nJarraitu pantailako argibideak datuak non gorde zehazteko.\nEsportatu ezarpen-datu guztiak ordenagailua erabili gabe\nEzarpen-datu guztiak esporta ditzakezu multimedia edukiko memorietara; hala nola, USB memoria-gailuak. <Inportatu/Esportatu> <Esportatu USB memoriara>\nInportatu egin ditzakezu ordenagailu batera esportatutako ezarpen-datu guztiak. Inportatzean, aurrez konfiguratutako ezarpen-balioak gainidatziko dira. Kontuan izan, posible dela hainbat makina modelo gai ez izatea ezarpen-elementu guztiak inportatzeko. Ezarpen/Gordetze taula\nIkusi sistema kudeatzailearen informazioa\nSail-IDen kudeaketa-ezarpenak funtzio anitzeko inprimagailu desberdin batera inportatzean sail-IDen kudeaketa gaituta dagoenean, sistema kudeatzailearen informazioa gainidatziko da, eta horrek eragin dezake saioa hasi ahal ez izatea aurreko Sistema- -kudeatz. ID eta PINarekin. Eragiketa hori burutu aurretik, ziurtatu sistema kudeatzailearen informazioa gordeta dagoela esportatze makinan.\nSegurtasun-gidalerroen ezarpenak aplikatzean\nSegurtasunerako gidalerroen ezarpenak soilik inporta daitezke esportatze makinako segurtasunerako gidalerroen pasahitzak bat egiten badu inportatze makinaren pasahitzarekin, edo ez bada ezarri pasahitzik inportatze makinan. Inportatze makinan ez bada pasahitzik ezarri, esportatze makinan konfiguratutako pasahitza inportatze makinan ezarriko da automatikoki.\nSakatu [Data Management] [Import].\nSakatu [Browse...] eta zehaztu inportatzeko fitxategia.\nSartu pasahitza [Decryption Password]-(e)n eta sakatu [Start Importing] [OK].\n[Decryption Password]-(e)n, sartu ezarpen-datuak esportatu zirenean sartu zen pasahitz bera.\nHautatu [Create Import/Export Result Report] kontrol-laukia inportatutako emaitzak CSV fitxategi gisa ateratzeko.\nHautatutako fitxategiaren datuak makinara inportatuko dira.\nSakatu [OK] [Check Status].\nBaliteke makina berrabiarazi behar izatea, inportatutako datuen arabera. Sakatu [Perform Restart].\nAurreko urratsean [Create Import/Export Result Report] kontrol-laukia hautatuz gero, sakatu [Settings/Registration] [Data Management] [Import/Export Results] [Create Report] inportazio emaitzak esportatzeko.\nKonfigurazio datu guztiak inportatzea ordenagailua erabili gabe\nKonfigurazio datu guztiak USB memoria-gailuak bezalako memorietatik inportatu ditzakezu. <Inportatu/Esportatu> <Inportatu USB memoriatik>\nTxosten-fitxategi bakarra dago gordeta. Batch inportazio bat exekutatzen den hurrengoan, dagoen txosten-fitxategia ezabatuko da.\nTxostenak jarraian azaltzen den hizkuntzan sortzen dira.\nMakinaren bistaratze-hizkuntzarako Japoniera badago ezarrita inportazio prozesua osatu bezain pronto: Japoniera\nMakinaren bistaratze-hizkuntzarako Japoniera ez den hizkuntza bat badago ezarrita inportazio prozesua osatu bezain pronto: Ingelesa\n> Makina kudeatzea > Makina ordenagailu batetik kudeatzea (Urruneko EI) > Ezarpen-datuak inportatzea/esportatzea > Ezarpen guztiak inportatzea/esportatzea


Kontrol-sistemak: bloke diagramak - Berezuma.com\nKontrol-sistemak elkarri lotutako elementu multzo batez osatuta egongo dira, eta aurrez zehaztutako eragiketa bat egiteko gai izango dira.\nSistema horiek bloke-diagramen bidez irudikatzen dira. Blokeen diagrmak kaxez osatuta daude (kutxa beltzak), eta horien bidez, irteera lortzeko sarreraren gainean egiten den eragiketa matematikoa, elementuaren deskribapena edo izena jasotzen dira.\nSistema horrek sistema fisikoen sarrera eta irteeraren arteko harremanen irudikapen sinplifikatua eskaintzen du.\nBloke-diagrama sinpleena bloke sinplea da, sarrera eta irteera bakarrekoa.\nBloke bakoitza sistema fisiko baten sarreraren eta irteeraren arteko kausa-efektu erlazioaren irudikapen grafikoa da\nSistema bat osatzen duten blokeen arteko erlazioa informazioaren fluxuaren zentzua adierazten duten gezien bidez adierazten da.\nDiagrama horiei esker, gehikuntza- eta oste-eragiketak egin daitezke, zirkulu baten bidez adierazita. Zirkulu horren irteera sarreren batura aljebraikoa da, dagozkien zeinuak kontuan hartuta. Irteeraren eta sarreraren arteko erlazioa irudian adierazitakoa da:\nAntzera adieraz daiteke seinale baten anplifikazioa:\nAzaldu nola funtzionatzen duen ogi-txigorgailu batek bere kontrol-sistemaren ikuspuntutik, eta marraztu bere bloke-diagrama.\npreviousKontrol-sistemak: seinale motak


Baikorrak izan nahi dute Bergarako Arcelor Mitalleko langileek - Bergara - Goiena.eus\nBaikorrak izan nahi dute Bergarako Arcelor Mitalleko langileek\nIrati Goitia 2014-09-03 15:02\nArcelor Mittal enpresaren Zumarragako lantegia ixteak eragin zuzena izango luke Bergaran. Izan ere, 2009an Bergarako fabrikako hainbat langile bertara lekualdatu zituzten eta Bergarako produkzioa aurrera ateratzeko Zumarragako plantatik ekartzen dute burdina. Atzo batu ziren Bergarako fabrikako komiteko kideak zuzendaritzarekin informazioa lehen eskutik jasotzeko.\nZumarragan dagoen Arcelor Mittal enpresaren fabrika egoera kezkagarrian dagoela jakin genuen joan den astean eta ez dela baztertzen enpresa aldi baterako ixtea. Izan ere, Zumarragako plantak galera handiak pilatu ditu merkatuko ahultasunaren eta kostu energetiko altuen ondorioz, enpresako zuzendaritzatik adierazi dutenez. Hala, Zumarragako lantegiaren jarraipena bermatzeko, hainbat aukera aztertzen dabiltzala jakinarazi dute zuzendaritzatik.\nBada, Zumarragako lantegiaren egoerak eragin zuzena izango luke Bergaran. "Hemengo langile batzuk hara joanda daude eta Bergarako lantegian ekoizten dugun %80 inguru hango burdinarekin egiten da", adierazi du Jose Luis Loidi, Arcelor Mittalek Bergaran duen fabrikako komiteko kideak.\nHain zuzen, 2009ko irailean, Bergarako lantegiko altzairu saila itxi zenean, lekualdatu zituzten bertako langile batzuk, 65 inguru, Zumarragara. Egun, 31 dira han lanean ari diren Bergarako langileak. Izan ere, hainbat Zumarragako lantegiko kide izatera pasa dira. Baina urriaren 1ean Zumarragako fabrika itxiz gero, zer gertatuko litzateke Bergarako lantaldeko kide horiez? "Lekualdatutako langileen egoera zehaztuta dago hara joan zirenean sinatu zen agiri batean. Bertan zehazten da joandako lantegian enplegu erregulazio espedientea ezarriko balitz, hona itzuliko zirela", azaldu du Loidik.\nHori arazo bilakatu daiteke, ordea. Izan ere, Bergarako lantegiak ez luke langile horiek guztiak hartzeko gaitasuna izango. Eta akaso, Bergaran ere enplegu erregulazio espedientea ezarri beharko lukete.\nLoidik esan du zuzendaritzarik adierazi dietela lanean ari direla itxiera hori gauzatu ez dadin, eta beraz, esperantza dute. "Baikorrak izan nahi dugu eta beraiek esan diguten bezala urriaren 1ean Zumarragako fabrika ez dela geldituko pentsatu".\nAtzo batzarra egin zuten Bergarako lantegiko komiteko kideek eta zuzendaritzakoek. Bertan zuzendaritzako kideek langileei adierazi zieten plan bat prestatzen dabiltzala Zumarragako itxiera hori gauzatu ez dadin. Plan horrek hiru oinarri izango lituzke: produktibitatea igotzea, kalitatea hobetzea eta langileen malgutasuna.\nBergarako lantegiaren gainean Arcelor Mittaleko zuzendaritzarekin harremanetan jarri guran, komunikazio sailetik adierazi duten bakarra izan da normal dabilela lanean.


PDF (229 KB - 6 orri.)\n114/2012 DEKRETUA, ekainaren 26koa, Euskal Autonomia Erkidegoaren eremuan Osasun Sistema Nazionalaren osasun-prestazioak emateko araubideari buruzkoa.\nOsasunaren alorreko arau orok kontuan hartu beharrekoari jarraikiz, gure erreferentziazko esparru juridikoak Konstituzioaren 43. artikulua du oinarri. Artikulu horrek osasuna babesteko eskubidea aintzatesten du, eta xedatzen du legez arautu eta programatu beharko dela eskubide hori, herri-aginteen konpromisoari erantzuteko, dagozkion eskubide eta betebeharrak zehaztuta. Estatuko antolamenduak, eginkizun garrantzitsu hori bere gain hartuta, apirilaren 25eko 14/1986 Legea, Osasunaren Lege Orokorra, atera zuen. Halaber, Euskal Autonomia Erkidegoko antolamenduak, ekainaren 26ko 8/1997 Legearen bitartez, Euskadiko Antolamendu Sanitarioa eratu zuen; horrenbestez, maila goreneko arau horren bidez, osasuna babesteko eskubidea eskubide unibertsal bihurtu zen Euskadiko lurraldean bizi direnentzat.\nEskubide hori eraginkorra izateko, beharrezkoa da, batetik, Euskal Autonomia Erkidegoak (EAE), osasun-aseguratzaile publikoa den aldetik, finantzatutako osasun-segurantza, eta, bestetik, osasun-txartel indibiduala (alegia, babestutako pertsona dela egiaztatzen duen titulua). Halaber, Euskadiko osasun-sistemak ematen dituen osasun-zerbitzuak jasotzeko prozedura arautu behar da, lehen aipatutako ekainaren 26ko 8/1997 Legeak, Euskadiko Antolamendu Sanitarioarenak, 4.3 artikuluan xedatutako agindua betetzeko.\nEuskal Herriaren Autonomia Estatutuaren 9. artikuluak xedatzen du EAEko herri-aginteek, beren eskumen esparruan, gizakien eta gizataldeen askatasuna eta berdintasuna zinezko eta benetako izan daitezen baldintzak eragitera eta oztopoak desagerraraztera bideratutako neurri oro hartuko dute.\nBestalde, Euskal Herriko Autonomia Estatutuaren 18. artikuluak xedatzen du EAEri dagokiola, barneko osasunaren arloan, Estatuko oinarrizko legeria lege bidez garatu eta betearaztea. Hori guztia Konstituzioaren 149.1.16 artikuluan xedatutako esparruaren barnean; izan ere, artikulu horrek Estatuari esleitzen dio osasun-oinarrien alorreko eskumen esklusiboa.\nEuskal Autonomia Erkidegoaren eremuan, otsailaren 16ko 26/1988 Dekretua, baliabide ekonomiko nahikorik gabe eta Gizarte Segurantza Sistemaren babesik gabe daudenei ere Osakidetza-Euskal osasun zerbitzuak Euskal Herriko Autonomia Erkidegoan ematen duen osasun-laguntza jasotzeko eskubidea aitortzen diena, tresna garrantzitsua izan da osasun-laguntza hedatzeko osasun-sistema publikoaren estaldurarik ez zuen biztanle-multzo bati.\nGeroago, ekainaren 26ko 8/1997 Legea, Euskadiko Antolamendu Sanitarioarena, promulgatu, osasuna babesteko eskubide hori eskubide unibertsal bihurtu zen Euskadin bizi diren pertsona guztientzat. Izan ere, lege horren 6. artikuluak xedatzen du unibertsaltasuna, solidaritatea eta ekitatea direla Euskadiko osasun-sistema eratzen duten printzipioak, eta osasun-politikaren ildoak printzipio horien araberakoak izan behar dutela.\nMaiatzaren 28ko 16/2003 Legea, Osasun Sistema Nazionalaren kohesio eta kalitateari buruzkoa, aldatu da berriki, osasun-laguntzari buruzko zenbait alderditan; eta, aldaketa horren ondorioz, Euskal Autonomia Erkidegoak, bere eskumenak gauzatuz, antolamendu juridikoan ezarritako printzipioak betetzeko neurriak egituratu behar ditu, dagokion lurralde-eremuan bizi direnei osasun-laguntza bermatzeko. Bere horretan eusten da «status quo»a, krisi ekonomikoko garai hau ez baita unerik egokiena osasun-sistemaren estaldura murrizteko.\nOsasun Sistema Nazionalaren (OSN) farmazia-prestazio anbulatorioa maiatzaren 28ko 16/2003 Legeak, OSNaren kohesio eta kalitateari buruzkoak, arautzen du, prestazio publiko hori ospitaleratu gabe emateko, erabiltzaileek neurri batean ordainduta. Prestazio hori ekainaren 26ko 29/2006 Legean, medikamentuen eta osasun-produktuen bermeei eta arrazoizko erabilarari buruzkoan, xedatutako berariazko araudiaren mende dago.\nBi lege horiek aldatu egin dira, hain zuzen, apirilaren 20ko 16/2012 Errege Lege Dekretuak, OSNaren iraunkortasuna bermatzeko eta prestazioen kalitatea eta segurtasuna hobetzeko presako neurrienak, xedatutakoaren bidez. Horrenbestez, medikamentuaren zikloa esaten zaionaren zenbait esparrutako programa– eta kudeaketa-arauak ezarri dira; bereziki, prestazio publikoa kudeatzeko eta finantzatzeko ardura duten herri-administrazio sanitarioen jarduera-eremuan. Hortaz, barne hartzen da medikamentu horiek banatzen dituzten farmazia guztiekiko bitartekotza, bai eta finantzaketa publikoaren funtsezko ekarpena ere, sistemaren funtzionamendua bermatzeko.\nDekretu honek testuinguru horretan eragiten du, lehen helburu izanik Estatuko oinarrizko araudi berriaren aplikagarritasuna bideratzea. Horretarako, beharrezko neurriak egituratu behar dira, sendagaiak agintzeko funtzioa osa dadin sistemak sortuko duen informazioarekin, erabiltzaileen ekarpenerako mekanismoari dagokionez, eta, aldi berean farmazia-prestaziorako baldintza onenak bermatuko dituen kudeaketa-elementu berriak transmititzeko gai izan dadin.\nBestalde, dekretu honen helburu da, halaber, oinarrizko antolamenduaren garapenean sakontzea, Euskal Autonomia Erkidegoan osasun-politikaren berariazko gidalerroak finkatzeko. Helburu horretarako, betiere legedia errespetatuz, eta Estatuko oinarrizko araudi berriak gastu publikoa arrazionalizatzeari buruz xedatutako helburu eta printzipioak kontuan hartuta, herritarrekin dugun konpromisoa hedatzeari ekingo diogu, eta Estatuak ematen duen oinarrizko prestazio-estatusa osatuz, Euskadin lortu ditugun babes-mailei eusteko. Horrek eragingo duen ahaleginaz ohartzen gara, kudeaketa publikoari lotu beharreko gardentasun-maila handiagoak aintzat hartuta.\nOnesten diren arauen funtsezko funtzionaltasunak bideratuko du OSNaren farmazia-prestazio anbulatorioa emateko oinarrizko finantza-baldintzei osagarri bat eranstea Euskal Autonomia Erkidegoaren eremuan, baldintza berdinetan eta prestazio hori jasotzen dutenentzat edota apirilaren 20ko 16/2012 Errege Lege Dekretua indarrean jartzeko unean eskubide hori lortuta dutenentzat.\nEstatuko esparrua garatzeko ahalmen hori proiektatzen da arau horrek finkatu duen eremuan, Estatuaren zenbait eskumenetan zehaztu gabe babestuta. Baina, Konstituzio Auzitegiaren doktrinari erreparatuta, maiatzaren 25eko 98/2004 epaitik aurrera argi eta garbi ageri da farmazia-prestazioa ezartzeari eta publikoki finantzatzeari dagokionez, zehazki Konstituzioaren 149.1.16 artikuluan jasotako osasunaren oinarriei buruzko Estatuaren eskumena; besteak beste, gizarte-segurantza sistemako osasun-laguntzaren kontribuziozko izaera galtzeak behin betiko lagundu du OSNeko prestazio publikoen sistemaren oinarriaz jabetzeko kontzeptua birdefinitzen eta finkatzen, eta, gaur egun, zerga orokorren kargura finantzatzen da oso-osorik.\nEkimen honen ezaugarriak dira dagozkion politika publikoak garatzeko eta gauzatzeko ahalmena duen eskumen autonomikoari dagokion eremuaren oinarrizko antolamendua hedatzeko edo hobetzeko aintzat hartu beharrekoak, eta, bereziki, «barneko osasunaren» arloko Estatuko oinarrizko araudia lege bidez garatzeko eta gauzatzeko euskal eskumen autonomikoari dagozkionak, lehen aipatutako Autonomia Estatutuaren 18. artikuluan aurreikusitakoari jarraiki.\nOrain zerbitzuak autonomia-erkidegoak osatzeari dagokionez eskatzen denaren antzera, finantza-nahikotasunerako aurretiazko bermea dugu, aurrekontuen egonkortasunerako irizpideak betetzearen esparruan; izan ere, Estatuaren eta Euskal Kontzertu Ekonomikoaren testuinguruan onetsita dago Euskal Autonomia Erkidegoari dagokion finantza-berrorekarako plana, gure berariazko politika publikoei dagokien garrantzia ematen diena, lehen esan bezala.\nHalaber, ekimenaren azalpena osa daiteke, dekretu honen eremu subjektiboak hartzen dituen pertsona guztiei osasun-prestazio publikoak aplikatzeak eragindako kostu guztiak Euskal Autonomia Erkidegoko Aurrekontu Orokorren kontura izango direla berretsiz.\nEkimen honek ez du inolako ondorio negatiborik eragingo OSNari dagokion araudiaren aplikazioaren egunerokoan, eta, jakina, ez du inolaz ere eragin behar OSN guztiaren prestazioak jasotzeko ekitateari eta benetako berdintasunari buruzko berme osoari. Gainera, kontuan izan behar da ez dela sendagaien edo osasun-produktuen berariazko erreserba; izan ere, erreserba horiek mugatzaileak dira, ekainaren 26ko 29/2006 Legeak, medikamentuen eta osasun-produktuen bermeei eta arrazoizko erabilerari buruzkoak, xedatutako araubide juridikoari jarraiki.\nDena dela, dekretuari buruzko jakinarazpen arrazoitua helarazi behar zaio Osasun Sistema Nazionalaren Lurraldearteko Kontseiluari.\nAdierazitakoagatik, Osasun eta Kontsumoko sailburuaren proposamenez, dagozkion izapideak egin ostean, Euskadiko Aholku Batzorde Juridikoaren adostasunarekin, eta Jaurlaritzaren Kontseiluak 2012ko ekainaren 26ko bilkuran gaia aztertu eta onartu ondoren, honako hau\nDekretu honen xedea da Osasun Sistema Nazionalaren bidez funts publikoekin finantzatutako osasun-laguntzaren eremutik kanpo dauden (ez asegurudun ez onuradun ez direlako) Euskal Autonomia Erkidegoko herritarrek Euskal Osasun Sistemaren zerbitzu-zorroko osasun-prestazioak jasotzea arautzea, eta farmazia-prestazioaren oinarrizko finantza-baldintzak osatzea.\n2. artikulua.– Euskal Autonomia Erkidegoko osasun-prestazio publikoak jasotzea.\n1.– Euskal Autonomia Erkidegoko herritarrek Euskal Osasun Sistemaren zerbitzu-zorroko osasun-prestazioak jaso ahal izango dituzte, baldin eta Osasun Sistema Nazionalaren bidez funts publikoekin finantzatutako osasun-laguntzaren eremuan badaude, haren asegurudun edo onuradun direlako.\n2.– 16/2012 Errege Dekretu Legea indarrean jarri aurretik Euskal Autonomia Erkidegoko osasun-alorreko herri-administrazioak emandako osasun-txartel indibiduala daukatenek ere jasoko dituzte prestazio horiek.\n3.– Halaber, Euskal Osasun Sistemaren zerbitzu-zorroko prestazioak jaso ahal izango dituzte honako baldintza hauek betetzen dituztenek:\na) Euskal Autonomia Erkidegoko edozein udalerritan ohiko bizilekua izatea eta bertan erroldatuta egotea, urtebetez gutxienez, etenik gabe, osasun-laguntza aitortzeko eskaera egiteko unean. Urtebete horrek eskaera egin aurre-aurrekoa izan behar du.\nb) Gizarteratzeko eta Diru Sarrerak Bermatzeko Euskal Sistemaren barruko prestazio ekonomikoak jasotzea edo legearen arabera gizarteratze eta gizarte-babeserako oinarrizko errentari dagokion zenbatekotik beheragoko diru-sarrerak izatea.\nc) Beste edozein titulurengatik beste osasun-babes publiko sistemarik ez jasotzea.\n3. artikulua.– Eremu objektiboa.\n2. artikuluaren 2. eta 3. ataletan adierazitako pertsonei emango zaizkien osasun-prestazioak Euskal Autonomia Erkidegoaren eremuan gauzatuko dira, kalitate-baldintza berdinetan, eta Osasun Sistema Nazionalaren funts publikoekin finantzatutako osasun-laguntzaren hedadura berdinekoak izango dira.\n4. artikulua.– Aintzatespena.\n2,3 artikuluan araututako osasun-laguntzaren aintzatespena egingo da arauz xedatutako prozeduraren bidez, interesdunak aldez aurretik eskatuta. Bizilekuaren arabera dagokion Osasun eta Kontsumo Saileko Lurralde Zuzendaritzak emango dio aintzatespena, arau honetan ezarritako baldintzak betetzen dituela egiaztatu ondoren.\n5. artikulua.– Identifikazio-titulua.\nDekretu honetan araututako Euskal Osasun Sistemaren osasun-prestazioak eskuratzeko, 2. artikuluaren 2. eta 3. paragrafoetan adierazitako pertsonek identifikazio-titulu pertsonal eta besterenezina aurkeztu beharko dute. Titulu hori aurreko artikuluan zehaztutako osasun-laguntza aintzatetsi ondoren emango zaie.\n6. artikulua.– Osasun Sistema Nazionalaren farmazia-prestazio anbulatorioa aplikatzeko arauak.\n1.– Osasun Sistema Nazionalaren farmazia-prestazio publiko anbulatorioa osatzen duten medikamentuak eta osasun-produktuak Euskal Autonomia Erkidegoan banatzeko, estatuko oinarrizko araudiari, dekretu honi eta dekretu hau garatzeko edo aplikatzeko ematen diren gainerako arauei jarraituko zaie.\n2.– Osakidetza-Euskal osasun zerbitzua erakunde publikoaren osasun-zerbitzuen eremuko mediku-aginduei laguntzeko informazio-sistemek zenbait informazio– eta interakzio-azpisistema dituzte OSNaren farmazia-prestakuntzan barne hartutako medikamentu-izendegiaren ondoan. Horrenbestez, arauak ezarritako eremu subjektiboari buruzko xedapenek osatutako informazioa erantsiko dute, eta, bereziki, dekretu hau, farmazia-prestazioetan erabiltzaileek egin beharreko ekarpenen sistemari buruzkoa.\n3.– Medikamentuak eta osasun-produktuak agintzeko, OSNean baliagarriak diren errezetak eta erizaintza-aginduak egiteko eredu ofizialak bete behar dira.\n7. artikulua.– OSNaren EAEko farmazia-prestazio anbulatorioaren finantza-estaldura publikoaren hedapenerako arauak.\n1.– Osasun Sistema Nazionalaren farmazia-prestazio anbulatorioa Osasun Sistema Nazionalean oro har aitortutako eskubidearen ildotik eskuratzen dutenei eta dekretu honek araututako estalduraren hedapenari dagozkion kolektiboetakoak ez direnei 29/2006 Legeak erabiltzaileen ekarpenei buruz xedatutakoa aplikatuko zaie (ekainaren 26ko 29/2006 Legea, medikamentuen eta osasun-produktuen bermeei eta arrazoizko erabilerei buruzkoa). Bermatuta geratuko da, betiere, pertsona guztien benetako berdintasuna, prestazioak eskuratzeari dagokionez.\n2.– Zortzigarren artikuluan araututako estaldurarako eskubidea izango dute Euskal Autonomia Erkidegoko osasun-alorreko herri-administrazioak emandako osasun-txartel indibiduala daukaten pertsona guztiek, bai eta dekretu honen 2. artikuluaren 2. eta 3. paragrafoetan zehaztutako pertsonek ere.\n3.– Medikamentuak eta osasun-produktuak Euskal Autonomia Erkidegotik kanpo dauden farmazietan banatuz gero, finantza-estaldurarako eskubidea duten pertsonek eskatu ahal izango dute farmazia horietan gehiegi ordaindutakoa itzultzea, Euskal Autonomia Erkidegoko farmazietan ordainduko zutena erreferentziatzat hartuta.\n8. artikulua.– Finantza-estalduraren hedapenaren helmena.\n1.– Aurreko artikuluan xedatutako estaldurak honako baldintza ekonomiko hauek ditu, erabiltzaileak Osasun Sistema Nazionalaren farmazia-prestazio anbulatoriorako egin beharreko ekarpenei dagokienez:\na) Orokorrean, publikoarentzako salmenta-prezioaren % 40ko ekarpena egin beharko dute erabiltzaileek. Baldintza horietatik kanpo geratzen dira ekarpen murriztuaren sistemaren mendeko medikamentuak.\nb) Salbuespen gisa, ez dute ekarpenik egin beharko honako kategoria hauetako erabiltzaile eta onuradunek:\n– Pentsiodunek, kotizazio gabeko pentsioak jasotzen dituzten pertsonak barne hartuta.\n– Sindrome toxikoen kalteak pairatu dituztenek eta ahalmen urriko pertsonek, berariazko araudietan xedatutako kasuetan.\n– Diru-sarrerak Bermatzeko Errenta jasotzen duten pertsonek.\n– Langabezia-saria jasotzeko eskubidea galdu duten langabetuek, egoera horretan dauden bitartean.\n– Lan-istripuen eta lanbide-gaixotasunen ondoriozko tratamenduak dituzten pertsonek.\n– Ez dute ekarpenik egin beharko, orobat, 2. artikuluaren 2. eta 3. ataletan jasota dauden pertsona hauek:\n● 65 urtetik gorakoek.\n● 18 urtetik beherako pertsonek.\n● % 33ko elbarritasuna edo handiagoa duten pertsonek.\n2.– Ekarpen hori egingo da medikamentua eskuratzeko unean. Medikamentua Euskal Autonomia Erkidegotik kanpoko botika batean eskuratzen bada, gehiegi ordaindutakoa 7.3 artikuluan xedatutakora egokituko da.\nOsasun eta Kontsumo Sailak beharrezko neurriak hartuko ditu, dekretu honetako arauak helarazteko eta integratzeko Euskal Autonomia Erkidegoan legez ezarritako farmaziek OSNaren farmazia-prestazio anbulatorioari dagozkion medikamentuak banatzeko lankidetza-baldintzak jartzearren indarrean dagoen itunaren arabera.\nLehenengoa.– Osasun eta Kontsumoko sailburuari ahalmena ematen zaio, agindu bidez ekin diezaion errezeten eta erizaintza-aginduen eredu ofiziala egokitzeari, hura eguneratzeko, araudiari egokitzeko, edota Euskal Autonomia Erkidegoko farmazia-prestaziorako beharrezko eskakizun operatiboetara egokitzeko, eta, horrez gain, 5. artikuluan aurreikusitako identifikazio-agiria egiteko xedapen zehatzak erabakitzeko, eta 8.2 artikuluan aurreikusitako gastu-itzulerarako prozedura ezartzeko.\nBigarrena.– Dekretu hau 2012ko uztailaren 1ean sartuko da indarrean.


Familiak behar dituzte haur sahararrak etxean hartzeko - Delegación Saharaui en Euskadi\nOporrak Bakean egitasmoaren bidez, hainbat haur saharar etorri ohi da Euskal Herrira uda pasatzera. Programaren sustatzaileek urtarrilaren 11n jarri zuten aurtengo kanpaina martxan: Orain bi familia ditut: bat Saharan eta bestea Euskal Herrian. Guztira, Araba, Bizkai eta Gipuzkoan ehun familia behar dituzte haur sahararrak etxean hartzeko.\nFamilia batzuk animatu dira dagoeneko, baina asko falta dira oraindik helburura heltzeko: hain zuzen ere, 60 familia behar dituzte oraindik. Astelehenean, apirilaren 15ean, bukatuko da kanpaina, eta sustatzaileek, eskualdeko familiak animatu dituzte programan parte hartzera. “Kanpainaren helburua oso urruti geratu da, eta hori dela eta, azken egun hauetan euskal familiak animatu nahi ditugu programan parte hartzera”.\n“60 haurri uda gure herrietan igarotzeko aukera eman nahi diegu. Eskatzen dugun bakarra gogoa, denbora eta elkartasuna da; anima zaitez saharar haur errefuxiatu bati uda ezberdin bat eskaintzera, eta jar zaitez gurekin harremanetan oporrakbakean@gmail.com edo www.oporrakbakean.eus helbidean”, erantsi dute sustatzaileek.\nOporrak Bakean programa honen bidez, 10 eta 12 urte bitarteko haur sahararrei bi hilabetez –uztaila eta abuztua– Euskal Herrian egoteko aukera ematen zaie. Haurrak saharar errefuxiatu kanpalekuetako baldintza gogorretatik urruntzea –itzaletan 55 gradutara heltzen dira tenperaturak udan–; elikadura egokia emanez, izan dezaketen anemia kentzea; azterketa medikuak egitea eta gaixotasun txikiak sendatzeko aukera ematea; eta beren egunerokotasunetik oso ezberdina den errealitateko ohiturak, kultura, hizkuntza etab. ikasteko aukera ematea dira egitasmoaren helburu nagusiak. Era berean, Saharako herriak azken 43 urteetan bizi duen egoera ezagutzeko aukera izaten dute harrera familiek.\n(Fuente: Zarauzko Hitza-2019/04/13)\n14/04/2019\t por Delegación Saharaui en Solidaridad Vasca\nMarokoko agintariek bi euskal ekintzaile kanporatu dituzte Mendebaldeko Saharatik


genre_facet:"EIMAk onetsitako materialak" genre_facet:"Curriculumeko baliabideak" author_facet:"Elhuyar Hizkuntza Zerbitzuak" author_facet:"Letona Agirre, Begoña" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)"\nGeneroa / Forma: EIMAk onetsitako materialak Generoa / Forma: Curriculumeko baliabideak Egilea: Elhuyar Hizkuntza Zerbitzuak Egilea: Letona Agirre, Begoña Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa)\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Streisand efektu - Wikipedia, entziklopedia askea.\nStreisand efektua interneteko fenomeno bat da, non zentsura saiakera bat edo informazio bat ezkutatu nahi izateak zentsoreak nahi zuenaren kontrako efektua ekartzen duen, zeren zentsuratu nahi zen informazioa espero zitekeen baino ozenago hedatzen da interneteko hedabideetan zehar.\nZentsura argazki, artxibo edo webgune batzuk argitaratzearen kontra izan daitezke. Zentsoreak edozein mehatxu erabil dezake argitalpena saihesteko. Baina Streisand efektuari esker, ezabatu nahi den irudi edo informazioak espero zitekeen baino oihartzun handiagoa izango du. Interneteko komunitateko hainbat pertsonek zentsuraren kontra gogor joko dute eta bai L blogetan, bai interneteko hedabideetan edo P2P sistemen bidez zentsuratu nahi zena ozen eta zabal hedatzen da.\n2003an, Barbra Streisand AEBetako abeslariak, Kenneth Adelman argazkilariaren kontrako salaketa jarri zuen eta pictopia.com webgunearen kontrako salaketa. 50 000 000 $ eskatu zizkien bere hondartza ondoko egoitzaren airetik hartutako argazkia argitaratzeagatik. Abeslariak ez zuen nahi bere egoitza agertzea Kaliforniako hondartzen eta kosta aldeko argazki bilduman. Argazkilariak adierazi zuen argazki horiekin kosta aldean egiten ari ziren gehiegikeriak salatu nahi zituela.\nHandik gutxira ikusi zen kontuak sortutako polemikak ezabatu nahi ziren argazkiak asko hedatzeko balio izan zuela.\nStreisand efektua hainbat polemikaren ondorioz gertatu da:\n2018 urtarrilaren 10ean "Bilboko epaile batek 'El Mundo Today' hedabide satirikoari mehatxu egin dio, artzainei irain egiteagatik".\n"Web satirikoak argitaratutako txantxa bat «ofizio duin honekiko irain larria» dela uste du, eta artalde zaintzaileei bestialismo delitua egoztea leporatu die editoreei".\n2007ko uztailaren 20an, Espainiako Audientzia Nazionaleko Juan del Olmo epaileak El Jueves aldizkariaren 1.573 zenbakia bahitzea agindu zuen Espainiako Errege-Etxearen kontrako balizko irain delituarengatik. Bahiketa horrek aldizkariaren ale hura inoiz baino azkarrago saltzea ekarri zuen eta debekatu nahi zen lehen orrialdeko irudiak, non Errege-Etxeko oinordekoak (Felipe printzea eta Letizia printzesa) marrazturik dauden sexu-tratuak izaten, munduari itzulia eman zion.\n2005ko irailean, Danimarkako Jyllands-Posten egunkariak islamdarren profeta nagusiaren karikaturak argitaratu zituen. Irudi horiek polemika sortu zuten eta egunkariaren kontrako mehatxuak etorri ziren atzetik. Polemika horiek guztiek sekulako publizitatea ekarri zieten karikaturei eta mundu osoan zehar barreiatu ziren.\n↑ «'El Mundo Today' hedabide satirikoa auzitara eraman nahi izan zuen euskara munduko hizkuntza zailenetakoa dela dioen epaileak» Argia (Noiz kontsultatua: 2022-02-02).\n(Ingelesez) Efektu hau dokumentatu den hainbat adibide\nMultimedia: Streisand effect\nOrriaren azken aldaketa: 2 otsaila 2022, 17:15.


LABek deituta larunbatean “Langileok bidea batuz” lemapean mobilizazio nazionala Bilboko kaleetan | Usurbildarrak aurrera\n← Maialen Berridi: “OEITko medikuek giza-katearekin bat egin dugu eta bertan egongo gara”\nLarunbatean Bokashi tailerra Usurbilgo Gaztetxean →\nLABek deituta larunbatean “Langileok bidea batuz” lemapean mobilizazio nazionala Bilboko kaleetan\nPosted on 2016/05/27 | Utzi iruzkina\nLarunbat honetan (maiatzak 28), LABek deituta, “Langileok bidea batuz” lemapean, mobilizazio nazionala egingo da Bilbolko kaleetan arratsaldeko 17:30ean, prekarietatea egoera ezberdinetan diren langileak protagonista bihurtuz. Mobilizazio hau anitza eta parte-hartzailea izango dela iragarri du LABek, langile kolektibo guztiei zuzendua dago.\nEkimen honek lau abiapuntu izango ditu, herrialde bakoitzeko bat. Autobusek zuzenean dagokien abiapuntura eramango dituzte. Zubiarteko zutabea eta Udaletxeakoa izango dira ateratzen lehenak. Abandon eta Sagrado Corazonen zain izango dituzte beste biak. Guztiak plaza eliptikoan bat egin eta Euskadi plazara joko dute. Bertan izango da amaiera ekitaldia.\nLAB: “Prekarietatearen milaka aurpegia agerian jarriz, aldaketarako alternatibak aldarrikatu eta borrokatzera. Sektore feminizatuetako langileak, enpresa handi eta txikietakoak, azpikontratetan ari direnak eta sektore publikokoak, langabetuak, etxeko langileak, gazteak, emakumeak, migranteak… guztiok bat eginda. Zutabe bakoitzak aldarrikapen nagusi bat izango du, eta guztiak bilduko dituen goiburu nagusiak lanaren eta aberastasunaren banaketa eskatuko du, 1200 euroko gutxieneko soldata eta 35 orduak oinarri hartuta”.\nJakin beharrekoak, motzean:\nAutobusez joango komeni da Bilbora.\n17.30etarako bakoitza bere abiapuntuan egon behar du.\nHerrialde bakoitzak zutabe bat izango du.\nZutabe bakoitzeko kamiseta kolore bat izango du.\nLangile bakoitzeko aldarrikapen bat eraman behar da.\nInformazio gehiago: www.lab.eus


Archives:15 abendua, 2013 - Game Of Languages\nHizkuntza Gutxituen Europako Ituna berresteko, lege konstituzional baterako proposamena aztertuko du Frantziak urtarrilean. Horrela jakinarazi du Jean Marc Ayrault Frantziako lehen ministroak, Bretainian. Diputatu sozialista talde batek konstituzioa aldatzeko proposamena aurkeztu zuen abenduaren 10ean, nagusiki Bretainiako diputatuek bultzaturik. Eztabaidarako data ez da zehaztu oraindik, baina urtarrilaren 22an izan daiteke.\nEuskalgintzako eragileek zuhurtziaz hartu dute berria. Batetik, Frantziako Parlamentuan eztabaidarako aurkeztu diren testuetan ez da lege konstituzionalaren testua ageri. Bigarrenik, prozedurak berak bideragarri edo ezinezko bihur dezake onarpena.\nKanpusa No Comments\nEstatu Batuetan atxilotu zuten Fernando Madina errugabetzat jo du epaileak. Hiru egun kartzelan egon ondoren Miamiko epaileak auzia itxi du, delitu zentzurik ikusi gabe. Reincidenteseko abeslariak 500 dolarreko bermea ordaindu eta gero Miami Hotelera joan da etxera bueltatzeko hegazkinaren zain.\nMadina Miamin atxilotu zutenean Reincidentes taldea Quitorantz bideratzen ziren, beraien biran Aniversario diskoa aurkezteko. Hala ere, bertan bera utzi behar izan zen 30. urteurrena ospatzeko bira Madinaren atxiloketa dela eta.\n13.500 bertsozalez betetako Bilbao Exhibition Center aretoan Amets Arzallusek irabazi du gaur jokatu den Bertsolari Txapelketa Nagusiko finala. 1737,5 puntu eskuratu dituelarik, Arzallusek duela 4 urte txapeldunorde izanaren arantza kendu du. 1.686,5 punturekin Maialen Lujanbio bigarren izan da eta 1.164 punturekin hirugarren Igor Elortza.\nHona hemen BECen jokatu den finalako puntuazioak:\nAmets Arzallus: 1737,5 puntu.\nMaialen Lujanbio: 1686,5 puntu.\nIgor Elortza: 1164 puntu.\nAitor Mendiluze: 1155 puntu.\nAitor Sarriegi: 1106 puntu.\nUnai Iturriaga: 1099 puntu.\nBeñat Gaztelumendi: 1099 puntu.\nSustrai Colina: 1082,5 puntu.\nGame of language blogetik Amets zoriondu nahi dugu. ZORIONAK TXAPELDUN!


Depresioa | Osasun Naturalaren Hiztegia\nDepresioa - Tratamendu naturalak eta erremedioak\nDepresioa garunak dakarren gaixotasun mediko larria da. Zenbait egunetan "zabortegietan behera" edo "urdin" egoteko sentimendua baino ez da.\nHipnosia + Erakarpen Legea\nAmponsah distiratsua 15 daiteke, 2020\nTerapia lana aurrera ateratzeko buruan sartu zaidan ideia-kopurua, ikusleak niretzat kostu txikiagora handituz, doan eskaintzeko aukera ematen dit burura! Ideia ondoren, literalki, nire buruan sartzen jarraitzen du! Saioak beraiek oso profesionalak dira beren trantsizioa bultzatzeko teknika ugari erabiliz, saio indartsua eta atsegina ziurtatzeko. Saio bakoitza arretaz landuta dago, iradokizunak iradokizunak xurgapen maila sakonagoak eraikitzeko subkontzientean. "\nGaldu pisua gaur egun Banda Gastrikoko Hipnoterapiarekin\nBanda gastrikoaren hipnoterapia\nEgia da. Pisua galtzeko goserik sentitu gabe! Banda gastrikoaren hipnosia EZ da dieta bezalakoa; ezberdina da. Momentuz kontatuko dizut. Soinu hau ezaguna al da pisua galtzen saiatzean ... Gosez zaude egun gehienetan, gose, nekatuta eta atsekabetuta sentitzen zara. Zenbat eta gehiago ukatu, orduan eta gehiago pentsatzen duzu janariari buruz. Ezin zara kontzentratu eta miserable sentitzen. Inguruan janaria ikusten duzu, eta etengabe borroka bihurtzen da zeure burua ukatzeko.\nMentalism Master Tricks Master!\nBuruz Buruko Mentalismoa eta Trikimailu Magikoa Prestakuntza! Ezagut itzazu Top Mentalists & Magoen sekretuak. Gainera ... Nola egin Grand Ilusioak, David Blaine, Criss Angel eta Derren Brown bezalako trikimailu magikoak. Ezagutu Hipnosi Hacks, Txartelak Trikimailuak, Barra Trikimailuak eta gehiago! Imajinatu harriduraren keinuak ... harritutako lagunak ... eta lurrean masailezurrak ... "Mentalismoaren efektuak eta magia trikimailuak erabil ditzakezu edonork IMPRESIONATZEKO ..." 10,000 mentalista eta mago baino gehiago. Master Mentalism Mentalism & Magic Breakthroughs To Experience! Zergatik funtzionatzen du (esan agur YouTube bideoei Lame)\nKirurgia gastrikoaren hipnosia!\nGeldituta gelditu nintzen.\nDenen begiak niregan erretzen sentitzea.\nBizkarrean atzean xuxurlatzen eta barre egiten entzun nuen.\nNire batxilergoa izan zen ...\n... eta esan dezagun ni baino handiagoa nintzela.\nPisuak urteetan zehar hazten joan direla dirudi. Kiloko libra. Hazbete hazbete.\nEta orain, hemen nengoen, ikuskizun xelebrea bezala nazkatuta nagoela.\nZer da benetan kutsaduraren hipnosia? /\nAmponsah distiratsua Apirilaren 29, 2020\nAurrerapen zientifikoak buruak kontrolatzeko eta jokabideak aldatzeko ahalmena ematen dizu. Ezagutu Kevin Hogans-en estaldura hipnosia, salmentak, gorputz lengoaia eta perturbazio sekretuak. Jakina izan komunikazio inkontzienteen trebetasunean, beste batzuek eragiteko.\nEzabatu oroitzapen txarrak - Nola egin daiteke hori?\nAmponsah distiratsua Apirilaren 28, 2020\n"Zure emozioak, pentsamenduak, sentimenduak eta garrantzitsuena zure bizitza kontrolatzeko berreskuratzeko ordua iritsi da! Zure gogoaren betiko oroitzapen guztiak nahigabetuz!"\nHipnosia Zure bizitza Aldatzeko.\nClifford Martxoaren 15, 2020\nHipnosia Zure bizitza Aldatzeko. Hipnosiaren indarra erabiliz, pisua galduko duzu, erretzeari utzi, konfiantza mugagabea eta motibazioa lortuko dituzu! Bisita Steve G. Jonesen "Better Living With Hypnosis" webgunea. [...]\nHypnosis Scripts, Hypnosis Cds, NLP Cds, Hipnosis Ebooks, NLP Ebooks\nClifford Martxoaren 13, 2020\nDeskargatu Hypnotherapy Scripts, Hypnosis Scripts Deskargatu, Hypnosis E-books, Hypnotherapy E-books, NLP E-books Download, Hypnosis MP3 Download Audio Cd - Utzi erretzea, pisua galtzea, Konfiantza, Idazteko hipnosi gidoiak. PNL eta Hipnoterapia […]\nHipnosi gordinak orain\nKalitate handiko hipnosia audio ikastaroa. Hipnosia gordina * Artikulu hau jatorriz argitaratu zen hemen


Estatu batuetan gertatu zan, orain ez dala denbora asko. Janet Jacksonek – Michael Jacksonen arrebak - titi bat erakutsi zuen telebistako zuzeneko saio batean.\nSekulako oihartzuna izan zuen, Barkamena eskatu behar izan zuen neskatxak, tamainako “pekatuaren” ondoren.\nHandik aurrera, badaezpadaere badaezpadaere, goraizak erabili behar badira ere, minutu bateko atzerapenez erakusten dira irudiak, Estatu Batuetan.\nImajinatzen dituzue zentsoreak, errealizazio gelan? Ziztu bizian erabakitzen ez dakit zeinen titiburua ikusi dan ala ez? Mobiola behin eta berriz erabiltzen?\n- Rewind Nicky! Rewind again!\nHolako zerbait Estatu Batuetan baino ezin da gertatu. Ez da harritzekoa, hainbat estatutan dituzten legeak ikusita.\nMinesotan, legez kanpokoa da bilutsik lo egitea.\nVirginian, ezin da sexurik praktikatu argia piztuta. Baimendutako postura bakarra berriz, misiolariarena da.\nFloridan, muxu eman daiteke bide publikoan, baina hiru minutuz gehienez. Legez kanpokoa da zure emaztearen bularrak muxukatzea.\nArizonan, debekatuta dago etxean bi bibradore baino gehiago izatea…\nNun kokatuko zenukete beste debeku xelebre hau?\n“Debekatuta dago Top-les egitea. Arau hau hausten duena igerilekutik kanporatua izango da.”\nEz... Ez da Estatu Batuetan.\nAskoz, askoz askoz gertuago.\nUrretxun, urrutira jun gabe.\nEz da arau bakarra noski, igerilekuaren sarreran, marko batean txintxilik dagoena. Beste arau batzurekin lagunduta dator. Hala nola txankletekin ibili beharra, buruan txanoa erabiltzeko agindua, hamakarik ezin sartzea…\nTop-ten aren azken postuan, - edo azkenetakoan, oraintxe ez naiz gogoratzen - hortxe, agindu harrigarria:\n- Debekatuta dago top-les egitea.\nZeinek osatu zuen arautegi hau? Ze batzordetan onartu zan?\nNeri guztiz kilikagarria egiten zait, arautegi hau osatu zan batzorde horretako alkarrizketa imajinatzea:\nZeinek proposatu zuen? Ze argudio eman zituen? Inork kontrarik egin zuen? Ze arrazoi jarri ziren mahai gainean debeku hau ezartzeko?\n- Top-les egiten duten emakumeak probokatzen ari dira?\n- Moralaren kontra dijoa?\n- Arriskutsua da? Sokorristen arretan eragina izan dezake?\n- (nere emazteari inork ez dizkio titiak ikusiko nitaz gainera?)\nZuek zein esango zenukete direla, Urretxuko udalak izan zituen arrazoiak, top-les a debekatzeko?\nInork baldinbaleki, zein izan ziren, gustora entzungo nituzke. Beharbada arrazoizkoak dira. Batzuetan gertatzen da, erantzuna bista-bistan daukagula baina, ezin hala ere antzik eman...\nEgun hori iritsi bitartean, hemen, zuen aurrean (xagua grixaren gainean pausatuta), arau “ xelebre” hau ontzat eman eta indarrean duen, Urretxu Estatuko Gobernadore Demokrataren argazkia.\nGod Bless Urretxu!\n(Ai Iparragirre gure artean balitz, baietz harek abesti polit bat tajutu, kontu honen gainean….)\nTtak: patxitrapero, umorea, top-less, urretxu, alkatea, igerilekua, EEBB\nAnónimo 8/09/2006 10:58 da manhã\nBaina Urretxuko igerilekura joaten diren ingles ugarientzat izango da araua, ezta?\nBehartuta al gaude ba "Top-lesssss" zer den jakitera?\nHipotesi bat: alkatearen emazteak titiak agerian jar ez ditzan hartu du erabakia...\nsei 8/09/2006 11:57 da tarde\nAupa, Patxi! Lehenengo, araua harrigarria iruditzen zait. Nori bururatu zitzaion? Zer dela eta? Emakume mordo bat topless-ean hasi ziren jartzen eta moztu behar izan zuten edo inor jarri aurretiko araua da??? Nik dakidala, behintzat, Ordizian ez dago horrelako araurik (aspaldi ez naizela joan baina lehen inongo arazorik gabe...). Eta ez gaude hain urrun!!!\nBigarren, zer egiten dute araua puskatzen baduzu? Herritik bota? "Persona non grata" izendatu? Karneta kendu? Denak batera? :-)\nPatxi 8/10/2006 2:03 da tarde\nEgia esan, ez ezagutzea litzateke harrigarria. Poliki poliki, halako hitzak zabaltzen jun dira gurean. Futbol, piknik, footing... Top-les ere zabaldu zan, beste asko bezela.\nNeri egia esan, gauza naturala iruditzen zait, hizkuntza guztiak oxigenatzen dira holakoekin. Gauza osasungarria da nere iritziz.\nBeste kontu bat da, termino jakin batek parekoa duenean gurean, eta atzerrikoa hobesten danean, ez motxagoa dalako, edo esaten errezagoa, baizik eta "in" agoa dalako.\nKezkagarriagoa iruditzen zait neri, ez hitz solteak, baizik eta gure umeak nola erabiltzen dituzten EEBBko telefilmeetako entonazio eta moldeak (horrekin kutsatzen badira, zerekin ez ote dira kutsatzen!).\nEz zaigu guri bakarrik pasatzen, erdaldunei ere bai, gertatzen dana da, gu konszienteago gerala, gure hizkuntzaren egoera dala ta.\nZure hipotesiari buruz, pentsatu nahi nuke ez zala alkatearen beraren (orduan bai gobernadore) erabakia izan. Batzorderen batekoa bai, edo auskalo.\nInoiz jakiten badet, jakinaraziko det bai.\nSei, hasiera hasieratik dagoela araua esango nuke. Araua hautsiz berriz, seguruasko ez litzateke ezer pasako... - edo bai? - hor dago koxka. Zalantzatxo horrek bota dezake atzera bakarren bat. Aldarte iraultzailez bazaude, orduan inportik ez, baina bestela...\nAraua hor egotea iruditzen zait neri, beste yankiesfera batekoa.\nUdal ordenantzaren bat aurki igual, bibradore kopurua mugatuz Urretxun!


NASAk HD 209458b estrapolar planetaren espektro infragorria detektatu du | Consumer\nNASAk HD 209458b estrapolar planetaren espektro infragorria detektatu du\nLan horri esker, planeta-mota horien osaera atmosferikoa jakin daiteke\nEgilea: mediatrader 2007-ko otsailak 22\nNASAko Goddard Hegaldi Espazialeko Zentroko ikertzaileek “Nature” aldizkarian argitaratu dute, eta, Spitzer teleskopio espazialari esker, HD 209458b planeta erraldoiaren espektro infragorria aurkitu dute. Gainera, espektro horretan orain arte erregistratu ezin izan den emisio-mota berri bat aurkitu dute.\n1999an aurkitu zuten, orbitan, Pegasus konstelazioko izar baten inguruan, Lurretik 150 argi-urtera, HD 209458b eguzkiak bete-betean jotzen zuen lehen planeta estrasolarra izan zen. Atmosfera bat identifikatu ahal izan zen lehenengoa izan zen, eta lehenengoa, 2004an, atmosfera horretan bertan oxigenoaren eta karbonoaren zeinuak erakusten.\nGoddard zentroko taldeak orain aurkitu du eguzkitik kanpoko planeten osaera atmosferikoa. Horretarako, bi iragaite neurtu ditu (2005eko uztailaren 6an eta 13an), baina ez planeta izarraren aurretik pasatuz, atzetik baizik. Kontua da argi infragorria planetaren eta Lurraren artean dagoen unean konparatzea. Neurketa errepikatu egiten da gero, bi gorputzak ikusgai daudenean. Bi neurketen arteko diferentziak planetaren igorpen infragorria ematen du.\nSpitzer-i esker, datuak hartu ahal izan dira infragorriaren banda askotan. Emaitzen arabera, molekula jakin batzuk daude atmosferan, hala nola hautsa eta ur-lurrunik eza. Rafael Rebolo Kanarietako Astrofisika Institutuko ikertzaileak adierazi zuenez, “aurkikuntza bera baino gehiago, aurrerapauso handia da etorkizunean planeta lurtarrak detektatzeko aukera emango digun teknika bat baliozkotzeko, baita gurearen tamaina eta ezaugarriak ere”. Hala ere, adituak gogorarazi zuen horretarako izar baten abiadura neur dezaketen tresnak behar direla, segundoko zentimetro pare bateko doitasunarekin, eta oraingoz ez dela halakorik.\nespektro estrapolatu planeta-eu


Gaur arratsaldean emango diote hasiera Gamescom 2020 ekimen europarrari - Berriak - Game Erauntsia - Bideojokoak euskaraz\nGaur arratsaldean emango diote hasiera Gamescom 2020 ekimen europarrari\nLander Unzueta | 2020/08/27 11:00 Berriak\nArratsaldeko irekiera ekitaldian 20 bideojoko inguru bilduko dituztela baieztatu du Geoff Keighleyk.\nUda garaia bukatzear dagoela bideojokoen azken ekimen handia hasteko dago. 2020ko Gamescom ekitaldi europarra ere formatu digitalera igaro den arren askotariko iragarpenak aurreratu dituzte antolatzaileek: bi orduko iraupena izango duen Opening Night Live saioarekin emango diote hasiera gaur arratsaldean.\n19:30ean irekiko dituzte Gamescomeko ate digitalak. Geoff Keighley kazetariak aurkeztuko du hasierako saioa, eta bertan 20 bideojoko baino gehiago batuko dituztela agindu du. “Belaunaldi berria eta joko indieak izango ditugu bertan, munduko jokorik garrantzitsuenak ditugu eta hasierako saio honetarako gauza mordoa prestatu ditugu”.\nAurkezpena YouTube, Facebook eta Twitch bidez jarraitu ahalko da. Saioa Summer Game Fest ekimeneko azken ekitaldia ere izango da, udako aurkezpenei bukaera emanez modu horretara.\nOpening Night Live bukatuta, igandera arte iraungo duen ekimena hasiko da. Gamescomek bideojokoen alorreko 85 enpresa baino gehiago bildu ditu aurten: Xbox, Sega, Ubisoft, Bethesda eta beste hainbat enpresek bere bideojokoak erakutsiko dituzte ekimenaren baitan.


Ogia STRALS integraleko 350g ekologikoa (uncut) – Biopanadería\nOgia STRALS integraleko 350g ekologik...\nOgia STRALS integraleko 350g ekologikoa (uncut)\n-ASpelta ogia -tik Biopanadería. Ogi samurra da, eta horrekin trebakuntza prestatu dezakezuOgitartekoak, kanapeak edo txigortutako gosaria edo mokadutxoa eta lagun guztiez lagun.\nEskala ere deitzen zaio, ogi bat zapore atsegina eta goxoa lortzen duen gari primitiboa da.\nIdatzitako ama masa naturalarekin\nProteina handiko edukia\nIrina idatzia *, idatzitako ama masa naturala * eta gatza. (* Ekoizpen biologikoa)


Familiako heziketari buruzko hitzaldia hilaren 23an - Bergara - 2016-02-23 - Goiena.eus\nFamiliako heziketari buruzko hitzaldia hilaren 23an\nJulen Iriondo 2016-02-15 12:42\nFamilian hezteko modu desberdinak, guztiontzako jarraibiderik bada? izenburua izango du hitzaldiak. Udaleko Prebentzio Zerbitzuak antolatu du, eta Orientazio Psikologikorako Zerbitzua eskaintzen duten Etxadiko kideek emango dute. Kultura etxean izango da, 18:00etan. Hitzaldira joateko, eskertuko lukete izena ematea: 943779126 edo 943779165.\nHitzaldian jorratuko den gaia azaltzeko, ondorengo testua prestatu dute Etxadikoek:\n"Familia egitura berriez hitz egiterakoan, ezinbestekoa da gaur egun gure gizartean dauden familia-egitura desberdinen sailkapena egitea (tradizionalak, adopziozkoak, bananduak, berreraikiak, homoparentalak...). Hala ere, sailkapen horrek ez du esan nahi familien barruan gertatzen diren prozesuak familia tradizionaletan gertatzen diren ez bezalakoak direnik, batez ere familiaren oinarrizko eginkizunei dagokienez eta seme-alabekiko hezkuntzabalioei dagokionez. Haurren garapen psikologikoan eragiten duena eta garrantzia duena, familiatestuingurua eta familia-testuinguru horretan ematen den kalitatezko harremana da. Familia egiturak ez du ezer determinatzen.\nJarraian azaltzen diren baldintzak betetzen dituen familiak hazkuntza prozesua aurrera eramango du zinez. Hauetako faktore bakar edo batzuetan gabezia agertzen duen familiak, tradizionala izanda ere, zailtasunak izango ditu bere seme-alaben hazkuntza aurrera eramateko orduan:\n• Segurtasun afektiboa\n• Bikotearen eztabaida urriak\n• Hezkuntza-estilo demokratikoa: exijentzia eta afektua orekan jartzea suposatzen du.\n• Haurrak gurasoekin duen interakzioaren eta estimulazioaren kalitatea: besteak beste, jolasean aritzea, imitatzea, hitz berriak ikastea…\n• Frustrazio optimoa: bere adinera egokitutako erronka txikiak eta zailtasunak jartzea, nola edo hala, erronka horien aurreko estrategiak eta konponbideak modu autonomoan garatzeko eta bere lorpenez harro sentitzeko.\nGaiaren inguruko ikerketak argi utzi du familiak modu esanguratsuan eragiten duela haurren garapenean. Eragina ez da seme-alabak gurasoek nahi duten modukoak izatea –pertsonaren garapenean beste eragin asko baitaude–, familia-testuinguruak gizakiaren potentzialtasunak garatzeko eta behar den moduko adimen- eta gizarte-garapenerako baldintzak ematea baino. Hala ere, zalantzarik gabe, familia-mota bakoitzean ezaugarri bereizgarriak daude, eta horiek ezagutzea garrantzitsua izan daiteke, eta hori da hain zuzen, Bergarako kultura etxean, otsailaren 23an, arratsaldeko 18:00etan, Bergarako gurasoentzako hitzaldi-tailerrean landuko dena. Bertan, seme-alaben garapen psikologiko ona zer den partekatzeko eta kontrastatzeko aukera izango dugu eta baita, egunerokotasunerako aholku praktikoak ezagutzeko ere".


Nafarroako Parlamentuak muzin egin dio hizkuntza eskubideak bermatzeko lanpostuen afera tratatzeari | UEMA - Udalerri Euskaldunen Mankomunitatea\nHasiera » Zehaztu gabe » Nafarroako Parlamentuak muzin egin dio hizkuntza eskubideak bermatzeko lanpostuen afera tratatzeari\n2022(e)ko otsailak 17 Zehaztu gabe Erantzunak desaktibatuta daude Nafarroako Parlamentuak muzin egin dio hizkuntza eskubideak bermatzeko lanpostuen afera tratatzeari sarreran\nUrtarrilean UEMAk eta Behatokiak salatu zuten ia ezinezkoa egiten dela Gobernuko edozein tramite edo arreta euskaraz jasotzea.\nParlamentuak ez du onartu herritarrekiko zerbitzu guztietan euskarazko arreta bermatze aldera lan-postu elebidunak ezartzea.\nUEMAk eta Behatokiak adierazi dutenez, “nahitaezkoa eta urgentea da merezimenduen dekretua herritarren hizkuntza eskubideak bermatzeari begira erregulatzea. Garaiz gabiltza aurkeztu den zirriborro hori atzera botatzeko”.\n[Aitor Elexpuru eta Agurne Gaubeka, gaur goizean, Nafarroako Parlamentuaren atarian].\nPasa den urtarrilean UEMAk eta Hizkuntz Eskubideen Behatokiak Nafarroako Parlamentuan egindako salaketaren harira, Nafarroako Gobernuko Departamentu guztietan euskarazko zerbitzua eta arreta eskaini eta egoitza elektronikoan tramite guztiak euskaraz egin ahal izatea eztabaidatu da gaur Parlamentuan.\nIzan ere, herritarrek tramite elektronikoen %23 soilik egin ahal dituzte euskaraz, eta udalen kasuan ehunekoa %2,5era jaisten da. Departamentuetako edozein tramite edo zuzeneko arreta edo arreta telefonikoa jasotzean ere ia ezinezkoa egiten da euskarazko zerbitzua jasotzea eta zenbaitetan albo kalte-ondorioak jasan behar izaten dira.\nGaur Nafarroako Parlamentuko alderdiek ondorengoa onartu dute:\nNafarroako Parlamentuak Nafarroako Gobernuari eskatzen dio Gobernuaren beraren eta honen erakunde autonomoetako egoitza elektronikoko edukiak, tramitazioak zein bestelako jarduerak modu integralean euskaraz egin ahal izanen direla bermatzea, helburu hori lortzeko beharrezkoa den plangintza eginez.\nNafarroako Parlamentuak Nafarroako Gobernuari eskatzen dio aurreikus dezan, egoitza elektronikoan tramite zein bestelako eginbideak euskaraz egin ahal izateko, dauden beharren ebaluazio bat egitea Departamentu bakoitzaren hizkuntza planean.\nAldiz, ez da onartu herritarrekiko zerbitzu guztietan euskarazko arreta berdintasunean bermatze aldera Departamentu bakoitzaren hizkuntza planean beharrezko lan-postu elebidunak ezartzea.\n“Dekretu zirriborroa atzera botatzeko garaiz gabiltza”\n[Aitor Elexpuru Berako alkatea eta UEMAren zuzendaritza batzordeko kidea, hedabideen aurrean adierazpenak egiten, gaur goizean, Nafarroako Parlamentuan].\nUEMAko ordezkari eta Berako alkate Aitor Elexpuru eta Hizkuntza Eskubideen Behatokiko zuzendari Agurne Gaubeka Nafarroako Parlamentuaren osoko bilkuran izan dira gaur, ezbaida bertatik bertara jarraitzen. Amaieran, adierazpenak egin dituzte hedabideen aurrean, parlamentuaren atarian. Nabarmendu dutenez, “departamentuetan euskaraz zerbitzuak emateko gaituak dauden lanpostuak ezartzen ez badira, ezin daitezke bermatu euskarazko arreta ezta tramite elektroniko guztiak euskaraz egon ahal izatea. Eta noski, hori Nafarroa osoan egin behar da. Horren adibide argia dugu udalerri euskaldunena, non lege babes handia duten arren, 15 urtetan tramiteen %2,5a bakarrik egin ahal duten euskaraz, batik bat, zerbitzu zentralak eremu mistoan kokatuak dituztelako”.\nElexpuruk eta Gaubekak gogoratu dutenez, bestalde, “arreta ez da soilik telefono edo leihatila zehatz batzuetan dauden lanpostuetan ematen. Departamentu guztiek dituzte herritarrekin nolabaiteko harremanak eta beraz, departamentuz departamentu hartu behar dira neurriak bakoitzaren osotasunean. Horregatik, beharrezko lanpostu elebidunak ezartzeaz gain, nahitaezkoa eta urgentea da merezimenduen dekretua herritarren hizkuntza eskubideak bermatzeari begira erregulatzea. Oraindik garaiz gabiltza funtzio publikoaren mahaian aurkeztu den zirriborro hori atzera botatzeko”.\nGaubekak adierazi duenez, “ezin genitzake gaurkoa bezalako erabakiak hartu, lanpostu eta deialdietan neurri egokiak hartu gabe, adierazpen hutsalek ez dituzte Nafarren eskubideen aitortza, kohesioa eta justizia bermatzen”.\nNafarroa osoko herritarrei deia\nAzkenik, UEMAk eta Behatokiak dei egin diete Nafarroa osoko herritarrei beraien eskubideak aldarrikatu eta zerbitzu eta tramite guztiak euskaraz egin ahal izatea eskatu dezaten eta, hala bermatzen ez zaienean, Hizkuntz Eskubideen Behatokira jo dezaten urraketa kasu bakoitza dokumentatze aldera. “Gaurkoa bezalako adierazpenei konpromiso zehatzak exigitzeko eta eskubideen urraketen betikotzea normalizatu ez dezagun”.\n· Behatokiaren eta UEMAren prentsa oharra, gaurko erabakiaren harira (PDFan).\n· Nafarroako Parlamentuak muzin egin dio hizkuntza eskubideak bermatzeko lanpostuen afera tratatzeari (behatokia.eus, 2022-02-17).\n· Parlamentuak aho batez eskatu dio gobernuari izapide elektronikoak euskaraz egin ahal izatea (euskalerriairratia.eus, 2022-02-17).\n· Euskarazko artari bai, lanpostu elebidunei ez (Berria, 2022-02-18. PDFa).\n· Nafarroako Parlamentuak ezezkoa eman dio hizkuntza eskubideak bermatzeko lanpostuen afera lantzeari (erran.eus, 2022-02-18).\n· Nafarroako administrazio elektronikoko izapideak euskaratzea eskatu dute UEMAk eta Behatokiak (uema.eus, 2022-01-19).\nElkarrizketa, Agurne Gaubeka: “Udalen tramite elektronikoen %97 gaztelaniaz egin daitezke soilik” (Euskalerria Irratia, 2022-01-19).\n· UEMAk eta Behatokiak Nafarroako herritarren arreta eta administrazio eletronikoko izapideak euskaratzea eskatu dute (behatokia.eus, 2022-01-19).\n· Behatokiak eta UEMAk Nafarroako herritarren arreta eta administrazio eletronikoko izapideak euskaratzea eskatu dute parlamentuan (erran.eus, 2022-01-19).\n· Nafarroako administrazioarekin euskaraz komunikatzeko traba eta eskari zehatzak, Parlamentura (naiz.eus, 2022-01-19).\n· Nafarroan euskaraz egin daitezkeen tramite telematikoak, %25etik behera (Berria, 2022-01-20).\n· Solicitan que se traduzcan al euskera todos los trámites electrónicos (Noticias de Navarra, 2022-01-20).\n· Behatokiak eta UEMAk Nafarroako herritarren arreta eta administrazio eletronikoko izapideak euskaratzea eskatu dute (ahotsa.info, 2022-01-20).\n· UEMAk eta Behatokiak Nafarroako Gobernuari eskatu diote administrazioko tramite elektronikoak euskaratzeko (argia.eus, 2022-01-21).\n· Bideoa: Nafarroako administrazio elektronikoko izapideak euskaratzea eskatu dute UEMAk eta Behatokiak (Hamaika Telebista, 2022-01-20).\nAurreko albistea “Euskal Herri euskaldunaren aldeko lanean eredugarria izan da Karmele Aierberen ekarpena”\nHurrengo albisteaGutxieneko maila lortzeko Euskara Plus ikastaroa, udaberrian Ondarroan


Shan (herria) - Wikipedia, entziklopedia askea.\n(«Shan etnia» orritik birbideratua)\nShan etniako emakumea\nMyanmar, Txina (Yunnan), Thailandia, Laos\nShan (shaneraz: တႆး; birmanieraz: ရှမ်းလူမျိုး; thailandieraz: ไทใหญ่ edo ฉาน; txinera tradizionalez: 掸族 edo 傣族; pinyinez: Dǎizú) Asiako hego-ekialdeko talde etniko bat da. Myanmarreko ekialdean bizi dira gehien bat, baita Kanbodia, Thailandia, Vietnam, Laos eta Txinan ere. Sei bat milioi dira gaur egun. Laborariak dira gehienak, eta erlijioz budistak.\nThai familiako hizkuntza batean mintzo dira, shan hizkuntza edo shanera. Gainerako thai hizkuntzak bezala, silababakarra da. 1955ean zehaztu zen shan hizkuntzaren ortografia batua.


Soriako herria eta Agredako Maria Jesus idazle mistikoaren izengoitia. Honek Arantzazuko Ama Birjinaren erromantzea izkiriatu zuen.\nMartin Arrizubieta (Mundaka, 1909 - Kordoba, ?) idazlearen goitizena eta ohiko hitza euskaraz. Gaur egun nonbaitetik alde egitean erabiltzen da batez ere, 'adio' esanahiarekin, baina berez adiera zabalagoa du.\nGaztelaniazko (Nuestra Señora del) Rosario-ren baliokidetako Sabino Aranak eta Koldo Elizaldek argitaratuko Santu Izendegia-n ematen den izena, arrakasta handikoa. Erabilera zabala izan zuen, baina gerra aurrean debekatu zuten eta horrela deitzen zirenei itzularazi. Jaieguna urriaren 7an da. Aldaerak: Agurne eta Gurtza.\nEuskal izen zaharra, 903. urtetik aurrera agertzen zaiguna. Esaterako, 911n eta 913an Valpuestako kartularioan kausitzen dugu. Izurtzako (B) Erdoitzabaselizan aurkitutako hilarri batean ere azaltzen da.\nMendi izena (2.507 m), Erronkarin (N) Añe edo Añie deitua eta Biarnoan (F) Ani. Tontorrean Jaun Gorri izeneko izaki mitologikoa bizi omen da.\nGipuzkoako herria eta Ataungo (G) Aia auzoko Andre Mariaren eliza. Gaur egun dagoen eraikuntza berria da, aurrekoa 1825ean erre baitzen. Udalaren lehendabiziko aipamena 1025.ekoa da, Enneco Garciaiz-ek bertako jabegoak aipatzen dituenekoa: "...in villa quae dicitur Aya de Elcano". Euskal mendietan nabarmentzekoa da Aiako harria (837 m).\nBerroziko (A) antzinako herrixka eta Durruma Kanpezuko (A) auzoa eta iturria. Burgosko Redecilla del Camino herrian ere bada izen honetako Andre Maria.\nDulantziko (A) Andre Mariaren ermita erromaniko ederra, XIII. mendekoa, Aiala herri hustuko eliza zena. Donejakue bidean dago eta debozio handia diote. Jaieguna maiatzaren 15ean da.\nNafarroako Ayesa herriarentzat J. Altadill idazle ezagunak Erromantizismo garaian proposatutako euskal izena. Euskarazko benetako izena Ageza izan da.\nIzen mitologikoa, naturaz kanpoko indarraren irudikapena. Gizon-emakumeak laguntzen eta oztopatzen dituen izakia da Aide. Mitologian mundua bitan banaturik dago: alde batean berezko gauzak ditugu, eta bestean ulertzen ez diren aidekoak. Izen honen emakumeentzako aldaera Aida da.\nErdi Aroko izena, 1149an Nafarroan dokumentatua.\nUrraulgoitiko (N) herria eta Andre Mariaren baseliza. Arrosarioko Amaren irudia erromaniko berantiarra da.\nErdi Aroko izena, XIII-XIV. mendeetan Nafarroan dokumentatua.\nUdaberrian Afrikatik gurera etortzen den txoria ('enara'), olertiari eta literaturari esker udaberriaren adierazle bihurtu dena. Baliokideak: Elaia eta Enara.\nGrezierako ángelos 'mezularia' hitzetik latineko angelus sortu zen, eta hemendik euskarazko aingeru. Duen zabalkundea umeak zaintzen dituen aingeru guardakoari zor zaio, izen hau ematearekin haurra babestuago egongo dela uste izaten baita. Aldaera: Gotzone (Sabino Aranak eta Koldo Elizaldek argitaratuko Santu Izendegia).\nNafarroa Behereko herria, 1841. urtean Monjoloserekin udalerri bakarra osatzeko elkartua. Ainhizen, Galtzetaburu-ko gurutzearen ondoan, Nafarroa Behereko batzarrak egiten ziren.\nLapurdiko herria. Garai batean lapurtarrak, debozio handiz, Arantzazu-ra joaten ziren erromes, Pazkoaren bigarren egunean. Beranduago, gerrengatik muga itxi zutenean, ainhoarrek herrian bertan eraiki behar izan zuten Arantzazu-ko kapera.\n'Loria' adiera duen neologismoa da. Nahiz eta honen kultua lehenagokoa izan, aurreneko kristauen artean zabalkunde handia eduki zuen, Jainkoa goraipatzeko ereserkiaren hasiera baitzen: "Gloria in excelsis Deo". Jaieguna martxoaren 25ean da. Aldaerak: Aintzane (Sabino Aranak eta Koldo Elizaldek argitaratuko Santu Izendegia) eta Loria.\nAintza neologismoa oinarri hartuta Sabino Aranak eta Koldo Elizaldek argitaratuko Santu Izendegia-n proposatu zen emakume izena. Ikus Aintza eta Loria.


"Ekonomia ez da itzali eta piztean lehengoratzen den makina bat" — TUlankide MONDRAGON\n"Ekonomia ez da itzali eta piztean lehengoratzen den makina bat"\nMadariagak uste du 2021a amaitu berri den urtea baino hobea izango dela, baina pandemiaren kalte iraunkorra oraindik ez dela azaleratu. Luze joko du pandemia aurreko egoerara itzultzeak.\nHiruhilekoz hiruhileko, koronabirusak ekonomiari eragin dion danbatekoa harrigarria izan da Joseba Madariaga Laboral Kutxako ikerketa bulegoko arduradunaren hitzetan (Bilbo, 1964). Aurrera begira, ohartarazi du eragindako kaltearen tamaina ez dela oraindik azaleratu.\n2021a nolakoa izango da euskal ekonomiarentzat?\n2020a baino urte hobea izango da 2021a. Dena den, adierazpen horren atzean tranpa txiki bat dago. Urte batean bi hilabetez ekoizteari utzi badiozu, hurrengo hamabi hilabeteetan ekonomia irekita edukitze hutsarekin halako hobekuntza mekaniko bat egongo da. Txertoak baliagarriak badira eta lehen hiruhilekoan hasten bagara txertatzen, ekonomia haziko da. Dena den, oso erronka zaila dugu aurrean. Ekonomia ez da itzali eta piztean lehengoratzen den makina bat. Hala balitz, oso lasai nengoke, baina ez da hala.\nKrisi honen kalte iraunkorrak nabaritzen hasiak gara, eta prozesu horrek datozen hilabeteetan jarraituko du. Ehun ekonomikoa suntsitzen segituko du, eta langabezia igoko da. Krisi betean gaude.\nZeren menpe dago krisia handiagoa edo txikiagoa izatea?\nUmiltasun osoz, ez dakit. Ez dakigu zein den zuloaren tamaina. Ikusten ari gara dendak, tabernak eta enpresak ixten ari direla. Noraino helduko den? Ez dakit. Jendearen erresilientziaren araberakoa izango da, baina zail dirudi pentsatzeak ez dela ehun ekonomikoa suntsituko eta langabezia handituko. Hori dena aurten ikusiz joango gara. Horren kontrapisua Europako Batasuneko funtsak dira; aukera dugu horien gain sostengua bilatzeko. Albiste itzela da, bestela shock handi baten aurrean geundeke eta. Langile ugari dituen zerbitzu sektoreari eragin dio. Euskal ekonomian oraindik ere industriak pisu handia badu ere, zerbitzuak dira sektore garrantzitsuena. Beraz, sektore horretan enplegua suntsitzen bada, oso erronka konplexua da. Soilik bere jardueran aritu den jendeaz ari gara, eta, ondorioz, Europako funtsei begira, kontua ez da soilik proiektuekin asmatzen jakitea, baizik eta etorkizunera begirako egitasmoak ere izatea.\nEBko funtsek helburu zehatzak dituzte, baina horiek zeharka bultza dezakete ekonomia osoan eta, beraz, zerbitzuetan?\nIkuspegi ekonomizista huts batetik, erantzuna erraza da: lagundu aurrera egiteko aukera duen orori eta erortzen utzi aukerarik ez duena. Dena den, uste dut egiten ari garena egin behar dela: ahal den neurrian, ahal den gehiena lagundu. Hortik aurrera, zerbitzu sektoreko enpresa guztiek ezingo dute aurrera egin, eta sektore publikoak ezbai zaila du aurrean: nori lagundu. Funtsak eskasak dira, eta horiek optimizatzen saiatu behar dira.\nAldi baterako erregulazio espedientea, ICO maileguak, autonomoentzako laguntzak... Laguntza sorta handia ezarri da. Noiz arte iraun behar lukete?\nLarrialdiak eta pandemia egoerak irauten duen bitartean, egoki deritzot laguntzekin jarraitzeari. Ez digute kezkatu behar beste gauzek. Badakit ondorioak dituela zorpetzean, eta horrek egoera zail batean utziko gaituela. Estatuari begira, izua eragiteko moduko tamaina hartuko du zor publikoak, baina argi eta garbi: egungo zerga politikari eutsi egin behar zaio gutxienez pandemia aurreko egoerara itzuli arte.\nEta noiz itzuliko gara?\nZail ikusten dut 2023 baino lehen iristea. Europako Batzordeak berak azken txostenean horixe bera dio. Horregatik uste dut Europa Batasunak zerga arauak malgutzeko erabakia 2022ra arte luzatu beharko lukeela. Defizit bidez finantzatzeko aukera eduki beharko lukete Nafarroako Gobernuak eta Jaurlaritzak, baina pentsatzen dut tentsioak sortuko direla Europan, baldin eta bigarren hiruhilekotik aurrera hazkundea sendotzen bada. Iparraldeko herrialdeak hasiko dira esaten ohiko zerga arauetara itzuli beharko genukeela. Espero dut 2022an ere malgutasun horrek irautea.\nNazioarteak asko eragiten dio, baina baikorra naiz, industriak suspertze ona izan baitu. Industria jarduera sendo dago, eta espero dut pandemia leundu ahala inbertsioa aktibatzea eta horrek aldi berean enplegua sortzea.\nKontsumoarekin uzkurrago ageri zara. Zergatik?\nUste dut beranduago berreskuratuko dela lan merkatuaren bilakaerak gehiago eragiten diolako. Ondasun iragankorren datuei begira, pandemia aurreko egoera baino %3 beherago dago kontsumoa; baina ondasun iraunkorren kontsumoa bai dagoela pandemiak jo aurreko egoeratik oraindik ere oso urrun. Familiak ondasun horiek erosteko erabakia atzeratzen ari dira, Gutxieneko mailan gaude. Noiz berreskuratuko den? Jendeak nabaritzen duenean egiazko errebote bat dagoela. Benetan hazkundea dagoela eta lan merkatua aktibatu dela ikusten duenean.\nNext Generation plana aukera handi bat dela diozu.\nBai, baina oraindik gauza asko daude argitzeko. Adibidez, [Espainiako] Estatuak 2021erako 26.000 milioi euro izango ditu, eta hurrengo bi urteetan beste 46.000 milioi. Oro har, guztiok gai izan behar dugu etorkizuneko proiektuak aukeratzen, baina ez dirudi ere erraza diru kopuru hori adinako proiektuak garatzea. Bestalde, kalkulatzen da erkidegoei %50 inguru iritsiko zaiela, baina ikusteko dago hori nola banatuko den. Administrazioen artean ongi koordinatu behar da, eta erabat giltzarri da ongi egitea. Hatzak gurutza ditzagun eta pentsatu ongi egingo dutela. Benetako aukera handi bat dugu aurrean, baina aldi berean erronka handi bat da.\nElkarrizketa hemen argitaratu da: https://www.berria.eus/paperekoa/2028/017/001/2021-01-03/ekonomia-ez-da-itzali-eta-piztean-lehengoratzen-den-makina-bat.htm\nLangabezian edo lanpostua galtzeko arriskuan dauden pertsonen autoenplegua sustatzea da Gaztenpresaren helburua. Prozesuaren urratsen artean dago ekin nahi duen pertsona identifikatu eta garatzea, eta merkatuaren errealitatera egokitzea, haren egoeraren araberako autoenplegurako aukerarik egokienak proposatzeko.


Txakurrak Laguntzeko Bulegoak: Zure Txakurra Lanera Ekartzearen Abantailak Txakurren Mundua\nTxakurrak Laguntzeko Bulegoak: Zure Txakurra Lanera Ekartzearen Abantailak\nZentzu horretan oraindik bide luzea egin behar den arren, azken urteotan langileek beren maskotak lantokietara ekartzea ahalbidetzen duten enpresen kopurua gero eta handiagoa da. Eta horrek abantaila ugari eskaintzen dizkie enpresa horiei, izan ere, beste abantaila batzuen artean, langileen estresa murrizten du eta, beraz, errendimendua areagotzen da. Horregatik, gehiago aurkitzen dugun bakoitzean bulegoak Txakurrak lagun munduan zehar\nHori posible izan dadin, langile guztiek adostu eta finkatu behar dute oinarrizko arauak. Adibidez, animaliek ondo sozializatuta egon behar dute eta higiene estandar batzuk bete behar dituzte. Gainera, jabe bakoitzak bere txakurraren beharrak zaindu behar ditu, bere erantzukizunik handiena izanik. Komenigarria da guztiek kalte-asegurua sinatzea, zure maskotak sor ditzakeen eragozpenak bere gain hartuz.\nEsan dugun moduan, gure maskotarekin lan egiteak abantaila ugari ekartzen dizkigu. Hasteko, Estresa murrizten du langilearenak, txakurrak etxean bakarrik pasatzen duen orduarekin eta zure konpainiaz gozatzen duen ordu kopuruaz arduratu behar ez duzunez. Animalia egoteak ingurune ona, jarrera positiboa eta gogo-egoera hobea sustatzen ditu.\nEra berean, adituek ziurtatzen dute txakur bat enpresa batean dagoela sormena eta laguntasuna bultzatzen ditu enpresa barruan. Animalia horiekin lan orduak partekatzeak lankideen arteko komunikazioan hobekuntza bultzatzen du, elkarrizketen hasiera eta ideia-ekaitza erraztuz.\nBeste abantaila handi bat bulegoak Txakurrak lagun laguntzen digutela da lotura sendotu gure txakurrarekin. Berarekin ordu gehiago emanez, lasaiago eta pozik egoteaz gain, animaliak gugan duen konfiantza areagotuko dugu. Azken batean, gure harremana eta aldartea hobetuko ditugu.\nArtikuluaren bide osoa: Txakurren mundua » Txakur orokorrak » Txakurrak Laguntzeko Bulegoak: Zure Txakurra Lanera Ekartzearen Abantailak\nNola zaindu txakur itsua


Ez naiz liskarrak izateko jaio – TTiKLiK!\nHasiera/kolaborazioak/Itxaro Mendizabal Amundarain/Ez naiz liskarrak izateko jaio\n2.823 2 minutes read\nEstres maila altuko egunak izan dira azken hauek (Eskerrak lan gutxiago egin behar nuela esan nuen!). Atzo arte tentsio jarrai bat izan dudala sentitzen dut orain. Eta behin, hainbeste kezka sortu didan egun hori pasa eta gero, gorputzeko tentsio guztiek batera kanporatzea erabaki dute. Eta nola atera gainera!\nOraingoan lan-kontuak izan dira. Baina beste askotan pasatuko-den eta pasatzen-ez-den horrekin gertatu izan zait. Norbaitekin izan dudan gaizki-ulertu bat… nire eskuetatik alde egiten duen gertaeraren bat… azkenean emozioak gara, eta gorputza ere bagara. Emozioak eta gorputza, gorputza eta emozioak. Gure baitan begiratzea besterik ez dugu, emozioek guregan zer eragin duten konturatzeko.\nAzkenekoa, gurasoen istripuaren urteurrenean gertatu zitzaidan. Irailaren bukaera aldera izaten da hainbeste nahasten nauen eguna, baina hilabete osoa pasatzen dut egun horri beldurra izanez. Aurten, hilabete osoa barruak nahastuta pasa ondoren, egun hori pozik pasatzea erabaki nuen. San Migel eguna ospatuko nuela erabaki, eta irribarrea ahoan hortxe pasa nituen eguneko ordu guztiak. Eta……hurrengo egunean gaur nagoen bezala nengoen. ‘Biharamuna’ izango banu bezala, nekatuta, minez… hainbesteko lana eman nien nire gorputza eta buruari, benetan sentitzen nuenari paretak jartzen, hurrengo egunean pasara ederra eman zidatela.\nTxiki-txikitatik sentitzen dugun hau identifikatzen irakatsi izan baligute, emozioei izenak jartzen jakin izan bagenu.. beraiekin zer egin ere jakingo genuke. Emozioa jaso, sentimendua landu eta gure gogo-aldartea zein den erabakitzea ez zen lan erraza izango, baina gorputzak gutxiago sufrituko lukeela seguru nago.\nEz diot emozioak txarrak edo onak direnik. Emozioa sentitzen dugun unetik, zergatik sentitzen dugun konturatu beharko ginateke, gure barrutik datorren abisu bat da eta. Emozioa identifikatu, sentitu eta horrekin zer egin erabakitzeko gaitasuna izan beharko genuke. Tristura bada, eta une honetan triste egotea behar badugu, seguru guretzako egoera hori beharrezkoa dela. Dolua egiteko momentua izango baita. Nik egin nuena berriz ez, ezin diogu sentitzen dugunari hesiak jarri, ezin ditugu hormak eraiki…. Gero honek ondorioak dakartzalako. Niri, momentuz, gorputzeko mina ekarri dit, baina badakit, horrela jarraituz gero gaixotzeko boleto asko izango nituzkeela.\nPertsona emozionalki sanoak izatera iritsi beharko ginateke. Buruhauste asko aurreztuko genituzke. Beldurra sentitu bai, sentituko genuke, baina behar den gauzetan, eta ez pasatu-behar-den-eta-pasatuko-ez-den horrekin adibidez. Tristura bai izango genuke, baina tristura hori sanoa izango litzateke. Zoriontasuna lortuko genuke, benetako zoriontasuna, eta ez beste zerbait tapatzeko balio duen zerbait.\nBadakit lan zaila dela. Eta ohitura txarrei errazago eusten zaiela ikasketa berriei baino. Gauza asko aurre-ikasiak ditugu, konturatzen ez garen arren, gure sinesmen-sistema ere hor dago. Gure arbasoetatik mendez-mende jaso eta barruan ondo gordea duguna. Hor badugu lana, zer den jaso duguna, zer den guk sentitzen duguna eta zer den benetan egin behar duguna ikustea oso zaila baita.\nNi behintzat ez naiz liskarrak izateko jaio, ez… nahikoa dut nire buruarekin. Borroka bakoitzak egin behar du, ez inoren kontra, zerbaiten alde baizik.


Pattonville - Wikipedia, entziklopedia askea.\nPattonvilleko ikuspegi orokorra\nPattonville Baden-Württemberg Estatu alemaniarreko etxebizitza-auzo berri bat da (Aro Garaikidekoa), Stuttgart Hiriburuko iparraldean kokatua, bertatik 10 km-tara.\n2 Desmilitarizatzea eta berregituratzea\nAuzo honen sorrera ez zen suertatu erdi-aroko errege baten eraginaz, edo merkatal hazkundearen premiaz, historian zehar hainbatean gertatu izan den bezala. Ezta aleman jatorriz ere, izenak berak adierazten duenez; izan ere, sorkundearen funtsak Alemaniak II. Mundu Gerratea galtzearekin du zerikusia. Alegia, Alemaniak gerratea galdu ondoren, garaileek Alemania okupatu eta haien artean banatu egin zuten lurralde osoa, ezagun den arabera. Estatu Batuarrek harrezkero eta urte luzez Alemaniako Errepublika Federala izeneko parte handi bat beregain hartu zuten, eta okupazioa sustatzeko hainbat kaserna eraiki zuten, haien artean hegoaldeko garrantzitsuenetariko bat, Pattonville izenekoa; G. S. Patton Jr, Patton General famatuaren semearen ohorez, hain zuzen.\nInstalakuntza militarra 1954. urtean eraiki zen, 50 milioi markotan (orduko alemaniar moneta) lursaila erosiz eta 3.752 militarrentzako etxebizitzak eraikiz. 40 urte geroago militar erabilera alde batera utzi zen eta 94,7 milioietan berreskuratu zuen Alemaniak eremua.\nDesmilitarizatzea eta berregituratzea[aldatu | aldatu iturburu kodea]\n1994. urtean, Baden-Württembergeko lurraldea egituratu beharrean, Pattonville bi udalerri desberdinei egokitu zitzaion, mendebaldekoa Kornwestheim-i eta ekialdekoa Remseck-i, hain zuzen. Momentu hartan, okupazio ikur hau ezabatzeari ekin beharrean, eraberritze lanak hasi ziren; antzinako militar eremua izandakoa, 7.000 biztanlerako auzo “berde” bat bihurtzeko prozesua aurreikusi zen. Auzoa ahalbidetzeko “higiezinen sozietate” bat sortu zen, tokiko administrazio publikoak bultzatuta. Hau da, lursailaren planeamendua eta finantza-iturriak bideratu zituen, gero ekimen pribatuak etxebizitzak egin zitzan. Horrela, militar ohientzako 900 etxebizitza eraberritu zituen eta beste 2.100 berri-berriak eraiki zituen bertako gobernu erakundeak. Egun, 5.000 biztanle inguru dauka auzoak.\nPattonville – Stadt im Grünen: Ziele und Vorstellungen der Umnutzung Pattonvilleren webgunea.\nOrriaren azken aldaketa: 28 azaroa 2019, 16:33.


Duela gutxi erabaki ikusi zer nolako piztia-free chat. Sartutako nire Bunny hasi zen, eta pertsona ukitu. behar dugu zerbait dibertigarria, esaten dugu pertsonak dira, askatu, baina Jainkoa debekatzeko hau hamasei, seme-alabek ikusiko, eta impressionable gazte ladies. Izan ideia ez existentzia buruz gune honetan ordura arte, nolabait oraindik ez da etorri bisitatzeko, lagun zahar bat. Dagoeneko izan zuen oso esperientzia: bazekien jakin behar da hizkuntza txatera nahi baduzu dituzten atzerritarrak, ez dira jakitun — bat erabiltzen ari itzultzaileak, ez dago MIC — mesedez, inprimatu. Chat da web lotura erakutsi dut nire alaba zaharrena, garai hartan, ikasle hamaika klase.\nEtorri eta ausaz eraso norbaitek, baina maizago behera datozen okertzen dituzten biluzik gorputzaren zatiak, nahiz eta, batzuetan, beraz, kontuz ibili eta saiatu egin, beraz, ondoan nahi duzu orain betetzen atzerritarra eta hitz egin zion. Hitz ikusi eta bizi bat pertsona bizi diren beste herrialde oso handia da. Zu sofan eserita, eseri zen sofa gainean, eta hitz egin duzu.\nWeb diseinatuta dago, beraz bisitatzen duzun zion. Jakina, gune interesgarria da, eta simple Chat webcam atzerritarren nor eseri buruz webcam bat Webgunean eskaintzen dizu alboetan, aukeratu duzun, horiek aldatzea izango litzateke han eseri webcam ez da derrigorrezkoa, Baina jendeak oraindik ikusteko nahiago solaskide aholkularitza-aurretik gaitu bilaketa-Bezalako zerbait, lagun bat aurkitu gune honetan, lehenik eta behin, besterik gabe, ez zekien zer egin.\nBaina, ondoren, sortu ginen jokoak bere burua\n← Nola jakin bat bada Mexikoko lasaia da benetan me interesa, eta ez besterik ez delako nago zuri - Quora\nBaita zuri bat American, zer egin behar dut ezagutzen datazio bat Mexikoko neska. Entzun dut gauza asko, baina ez nago ziur bada, guztiak dira zuzenak. Quora →


East Anglia - Wikipedia, entziklopedia askea.\nEast Anglia edo Ekialdeko Anglia (ingeles zaharrean: Ēast Engla rīce) angloen kolonia bat izan zen eta geroago Ingalaterra anglosaxoian Erresuma bat, Heptarkiaren barruan. Alemaniako iparraldeko Angeln eskualdeko angloek osatu zuten eta North Folk eta South Folk artean banatu zuten lurra. Gaur egungo Norfolk eta Suffolken jatorria dira. Hala ere ez dira oso ezagunak zeintzuk izan ziren muga zehatzak.\nVI. mendea – 917\nEast Angliako balizko mapa\nAntzinako ingelesa (Englisc)\nPaganismoa eta kristautasuna\nVII. mendearen hasieran erresumarik boteretsuenen artean kokatu zen, baina bere boterea geroago murriztu zen eta askotan Merciaren esku egon zen. 870an daniarrek garaitu zituzten eta bertan ezarri ziren 879an. 917an Ingalaterrako Erresuman sartu zen. Gaur egun Norfolk eta Suffolkez gain Cambridgeshire eskualdea ere East Anglia izeneko zonaldean kokatzen da, Ingalaterran.\nMultimedia: Kingdom of the East Angles


Europar Batasunaren Ituna | Diccionario Cear\nMaastrichten sinatu zen 1992ko otsailaren 7an, eta 1993ko urtarrilaren 1ean jarri zen indarrean. Itunak Europaren integrazio politikoa jartzen du abian eta Europar Batasuna sortzen du, hiru zutabetan oinarrituta: Europar Erkidegoak, kanpo- eta segurtasun-politika bateratua (PESC) eta zigor-arloko lankidetza polizial eta judiziala (JAI). Herritartasun europarra ezartzen du, Europako Parlamentuaren eskumenak indartzen ditu eta ekonomia- eta moneta-batasuna abian jartzen du. Europako Ekonomia Erkidegoa (EEE) Europako Erkidego (EE) bihurtzen da.\nEstatu kideek berrikusteko klausula bat sartu zuten, etorkizunean zabalkuntzak eta erakunde-aldaketak egiteko. Horixe egin dute Amsterdamgo Itunak (1997), Nizako Itunak (2001) eta Lisboako Itunak (2007).\nIzan diren Atxikitze Itunek ere aldatu egin dute, eta Europar Batasunaren herrialde kopurua 28ra zabaldu dute.


ZG6 Autonomia eta erantzunkizuna - Zientzia eta Teknologia Fakultatea - UPV/EHU\nZG6 Autonomia eta erantzunkizuna/\nCT6 Autonomia eta erantzukizuna\nZG6 Autonomia eta erantzukizuna gaitasuna ondorengoek zehaztuko dute:\n6a. Prozesu zuhurra eta ikerketa\n6b. Baliabide pertsonalen kudeaketa\n6c. Elkarrizketa eta erantzukizunerako gaitasuna\n6d. Erabakiak hartzeko gaitasuna\nProzesu zuhurraren xedea, arazo bat konpontzerakoan gure pentsatzeko eta gauzak garatzeko modua ezagutzea eta horrela, pentsatzeko era hori hobetzean datza.\nHelburuenganako orientazioaren bidez, eskuratu nahi diren xede eta jomuga zehatzak ezagutu behar dira.Modu horretan, helburu horiek lortzeko baliabideak era egokian antolatu behar dira. Kontua ez da "gauzak ondo egitea", baizik eta "egin beharrekoak ondo egitea".\nProiektuen kudeaketak hainbat gauza eskatzen ditu, lan konplexu bat eraginkortasunez antolatu, zuzendu, ebaluatu eta jarraitzea, batik bat. Ideia bat modu jakin batean garatzean datza, ahalik eta helburuak bete arte. Honek guztiak funtsezko kontu batzuk eskatzen ditu: aldez aurretik egoera analizatzea, helburuak zehaztea, eginkizunak ezartzea, baliabideen kudeaketa, proiektuaren garapenaren ebaluaketa eta egon litezkeen arriskuak aztertzea.\nElkarrizketa adierazpen (ahozko edo ez-ahozko) argi eta egoki baten bidez beste pertsona batzuei pentsatzen denaren edo / eta sentitzen denaren berri ematea da.\nErabakiak hartzeko gaitasuna deritzo aukera askoren artean hautabide egokiena hartzeko ahalmenari. Horretarako prozesu sistematiko bat jarraitu behar da eta erabaki horrek ekar ditzakeen ondorioz jabetu behar da.\nZG6 AUTONOMIA ETA ERANTZUNKIZUNA\nProzesu zuhurra eta ikerketa\n6a Ezaguna den prozesu jakin bat jarraitu. Proposaturiko prozesu ezberdinen artean, egokiena aukeratu eta erabili. Egiazko egoera baterako prozesu ahalik eta aproposena diseinatu.\nBaliabide pertsonalen kudeaketa\n6b Helburuak zehaztu eta lan pertsonala antolatu baliabide zein lehentasunen arabera. Baliabide pertsonalak era egokian erabili nahi den xedea eskuratzeko. Proiektu konplexu bat planifikatu eta garatu, adibidez, Gradu Amaierako Lana.\nElkarrizketa eta erantzukizuna\n6c Norbere ekintzez jabetu. Norbere ekintzen ardura hartu. Jarrera eraikitzailea eta lankidetzarako portaera hartu.\n6d Erabaki pertsonalak hartu eta izan ditzaketen ondorioak onartu. Esparru zehatzetan erabakiak hartu (mintegietan etab.). Eremu konplexuetan erabakiak hartu (proiekzioa profesionalean etab.).


ikasbil.eus: Dokuteka: Klima aldaketa\n2015a urte beroena izateko bidean da. Batezbesteko tenperatura gradu bat igo da.\n2015. urtea historiako beroena izateko bidean dago, eta datorrena, 2016a, are beroago izan liteke 'El Niño' izenaz ezagutzen den fenomenoaren ondorioz, Michel Jarraud, Munduko Meteorologia Erakundearen idazkari nagusiak Genevan iragarri duenez.\n2015eko meteorologiaren aurrerapena aurkeztu du erakundeak, urtea amaitzeko hilabete falta denean, eta lurrazaleko tenperatura industriaurreko garaiko tenperatura baino gradu bat altuagoa izatera iritsiko dela jakinarazi du. Gainera, "El Niño" fenomenoaren eragin handiaren eta gizakiak sortutako berotegi efektuaren arteko nahasketaren ondorio izango omen da.\nErakundeak urtarriletik urrira arteko tenperatura aztertu du, eta 1961 eta 1990. urteen arteko batez besteko tenperatura (14 gradu) baino 0,73 gradu altuagoa izan omen da, industriaurreko garaian (1880tik 1899ra) baino gradu bat altuagoa.\n"Albiste txarrak dira Lurrarentzat", ohartarazi du erakundearen idazkari nagusiak. Izan ere, 2011tik 2015era arteko epean batez besteko tenperatura 1961-1990 epean baino 0,57 gradu altuagoa izan da.\nMunduaren tenperaturaren gorakadak ez du aurrekaririk, eta eremu handietan (AEB, Australia, Europa, Hego Amerika eta Errusia) tenperatura maximoen errekorrak gainditu dira, "tarte zabalarekin".\nEra berean, erakundeak azpimarratu du historiako hamar urte beroenak 1998tik aurrera izan direla; 2005etik aurrera, horietako zortzi. Gainera, datorren urtea inoizko beroena izan liteke, negutegi efektua eragiten duten gasak inoizko mailarik altuenean daudelako.\n"Klima aldaketa munduaren segurtasunaren aurkako mehatxurik handiena da"\nBan Ki Moon, Nazio Batuen Erakundeko idazkari nagusia\nParisen bildu dira munduko herrialdeen ordezkariak klima aldaketari buruz hitz egin eta erabakiak hartzeko.\nIngurumen eta Lurralde Politika Sailak eta Eitb-k garatutako infografia honetan klima aldaketari buruzko azalpenak aurkituko dituzu. Modu grafiko eta erraz baten klimaren aldaketan eragiten duten faktoreak aztertzen dira bertan.\nGainera, historian zehar gertatutakoa, gaur egungo egoera eta etorkizunari begira egindako aurreikuspenak ematen dira.\nIturria: http://www.eitb.eus/multimedia/infografias/infografia-multimedia/klima-aldaketa.html (Flash motako edukia da)\nKlima-aldaketa. Zer gertatzen ari da urtaroekin?


Keith Haring - Wikipedia, entziklopedia askea.\nReading (Pennsylvania), 1958ko maiatzaren 4a\nManhattan, 1990eko otsailaren 16a (31 urte)\nArt Institute of Pittsburgh (en)\nmargolaria, idazlea, marrazkilaria, ekintzaile soziala, bitxi diseinatzailea, argazkilaria, artista grafikoa, eskultorea, muralist (en) , umorista grafikoa, draftsperson (en) eta graffiti artist (en)\nTogether we can stop AIDS (en)\nKeith Haring, (1958ko maiatzaren 4a, Reading (Pensilvania) - 1990eko otsailaren 16a, New York), 80ko hamarkadako artista garrantzitsua izan zen New Yorkeko kaleetako kulturan.\nNahiz eta 1958ko Maiatzaren 4an Readingen jaio (Pensilvania), Kutztownen (Pensilvania) koskortu zen. Oso txikitatik interesatu zitzaion artea.1976tik 1978ra arte artea ikasi zuen The Ivy School of Professional Arten.\n1980an, graffitiak egiten hasi zen. Errotuladore batekin New Yorkeko metroan, iragarkien gainean marrazkiak egiten baitzituen. Geroxeago klariona zuri batekin atzealde beltzetan marrazkiak egin zituen han ere. Jabetza publikoa kaltetzeagatik atxilotu zuten behin baino gehiagotan.\n1982an, New Yorkeko Tony Shafrazi galerian, bere lanen lehen erakusketa egin zuen.\n1986an, Berlingo harresiko atal bat margotu zuen. Urte horretan, Pop Shop deituriko denda ireki zuen non bere produktuak saltzen zituen.\n1989an, Keith Haring Fundazioa sortu zuen gizarte-arazoekin bukatzeko asmoarekin. Baina, 1990an, New Yorken zendu zen HIESak jota.\nWikimedia Commonsen badira fitxategi gehiago, gai hau dutenak: Keith Haring\n(Ingelesez) Keith Haring Fundazioaren weborria\n(Ingelesez) Haring Kids\nTabakalera ID: 55467\nOrriaren azken aldaketa: 17 apirila 2022, 23:48.